# data[].attributes.body
Dragi svi, mi smo 1.k, 2.s i 4.s, ali plan nam je još se širiti (kada vidimo kako nam ovo ide). Mi – VOLIMO ČITATI (), nekada čak i lektire. Želja nam je ovdje s vama podijeliti osvrte na sve knjige koje smo pročitali, reći vam što nam se u njima svidjelo ili zašto biste se trebali držati podalje od njih. Projekt smo osmislili još u prosincu, ali malo nam je potrajalo dok smo se organizirali pa je ispalo da ga počinjemo baš u Mjesecu hrvatskoga jezika koji je počeo 21. veljače, na Međunarodni dan materinskoga jezika. Uz pomoć naših knjižničarki dijelit ćemo s vama i podsjetnike na važne obljetnice, pitati vas što čitate ili dijelite li s nama naše mišljenje .

Evo još jednoga razloga zašto smo se baš u ovoj godini odlučili posvetiti čitanju – zato što pratimo trendove. Naime, Vlada Republike Hrvatske na sjednici je održanoj 30. prosinca 2020. podržala prijedlog Ministarstva kulture i medija da se 2021. godina proglasi Godinom čitanja.
Oni planiraju različite aktivnosti kojima će poticati čitanje (ovo je naša! ), a o svima ćemo vas obavijestiti, a bome se i uključiti u njih.

Popratite nas i na Instagramu iliii na stranicama knjižnice.

Nećemo više duljiti – bacimo se na čitanje!

Autorica je plakata draga i kreativna, talentirana Iva Pintar (1.k).

# data[].attributes.body
Odrastajući, Dani je uvijek bila uz Aleca, sina najbolje prijateljice svoje majke. Bio je duhovit i drag, a njihovo prijateljstvo činilo se neraskidivim, sve dok se Dani nije odselila. Iako je obećao da će ostati u kontaktu, to se nije dogodilo. Godinama kasnije, Dani se vraća u Minnesotu na posljednju godinu srednje škole i nada se pronaći utjehu u Alecu, no on više nije isti. Sada je samouvjereni hokejaš i lokalna zvijezda. Iako želi držati distancu, neočekivane okolnosti prisiljavaju ih da se pretvaraju da su par. Kako provode sve više vremena zajedno, stare emocije i tajne izlaze na površinu.

Na kraju samoga djela nalazi se lista svih pjesma koje su spomenute u djelu. Preporučam da oni koji mogu slušati glazbu i čitati u isto vrijeme, nađu tu listu i slušaju jer to stvara savršen ugođaj za čitanje.

„Ona je kao magnet koji me vuče prema njoj.“ – Alec

„Volio bih da nisam znao da joj sjajilo za usne ima okus trešanja. Odjednom sam dobio strašnu želju za slatkim.“ – Alec

Svakako bih preporučila ovo djelo svima. Lako se čita, nema neprimjerenog sadržaja, a stil je jednostavan i tečan, bez zahtjevnog rječnika. Vjerujem da će se svidjeti i mlađima i odraslima jer je razumljivo i vrlo ugodno za čitanje. Tipična romantična priča srednjoškolaca. 😊

Ocjena: ⭐⭐⭐⭐⭐

# data[].attributes.body
Koralina je kratak, fantastični roman koji se na prvi pogled čini kao dječja knjiga, ali je zapravo toliko zanimljiva da je pogodna i za odrasle: ne samo zbog svoje zanimljivosti, već i zbog jezivosti. Glavni je lik Koralina, mlada i znatiželjna djevojčica. Ona, istražujući svoj novi dom iz dosade, nalazi misteriozna vrata koja su zapravo poveznica između svjetova. Svijet s druge strane vrata skoro pa u potpunosti nalikuje njezinu, ali je puno mračniji i strašniji. Kada zapne u paralelnome svijetu, pomaže joj jedna tajanstvena i tvrdoglava crna mačka koja nema ime.

,,Ali vi, ljudi, imate imena. To je zato što ne znate tko ste. Mi znamo tko smo pa ne trebamo imena.”
,,Ti stvarno ništa ne razumiješ, zar ne?”
"Ja ne želim imati sve što poželim. Nitko to ne želi. Ne za ozbiljno. Uopće mi ne bi bilo zabavno dobivati sve što poželim. Kad bih sve mogla dobiti tek tako, to mi ne bi ništa značilo.”

PREPORUČUJEM LI KNJIGU?
DA! Preporučujem knjigu upravo zato što je lagana za čitanje, ima mračne slojeve, dobro napisane likove i zato što nije onakva kakva se čini na prvu. Mislim da je pogodna za sve uzraste, ali će je svaki uzrast drukčije razumjeti.

Dora Rončević, 1. g
Prirodoslovna škola Vladimira Preloga

# data[].attributes.body
Futur Treći prvi je hrvatski eko-triler. Glavna protagonistica ovoga romana jest Dunja. Ona je ekologinja koja se već duže vrijeme bori za očuvanje prirode, a posebno protiv eksploatacije nafte u Hrvatskoj. Samu radnju čine kontrast znanstvenih činjenica, klimatskih promjena i Dunjina životna priča (usponi, padovi i hrabrost).

Pitanje je samo jesmo li mi ona generacija koja će ugasiti svjetlo ili ona koja će ga ponovno upaliti, ali ovaj put na struju sunca, a ne na krv zemlje.

Smatram da je autorica prikazala očaj i loše stanje svijeta, kao i društva. Mogla bih ga nazvati i nekakvim ‘wake up callom’, koliko za mlade, toliko i za starije. Definitvno će se svidjeti svim ludim znanstvenicima koji uživaju u spoju umjetnosti i stvarnih činjenica. Radnja i likovi uspješno su karakterizirani i realni uz prstohvat fikcije zato što je ipak mjesto radnje pozicionirano u budućnost, što možemo zaključiti po zanimljivom i domišljatom naslovu.

Ovaj roman preporučila bih svima koji su izrazito politički osvješteni te vole izazov za promišljanje i uključivanje moždanih vijuga.

Pia Markulin, 1. g, Prirodoslovna škola Vladimira Preloga

# data[].attributes.body
Knjiga govori o dolasku ljudi na Mars. U pričama (kronikama) govori se o ljudskim susretima s Marsovcima, njihovim telepatskim moćima te ljudskom postupnom naseljavanju Marsa i budućnosti Zemlje. Priče su napete, obiluju elementima znanstvene fantastike i lako navuku čitatelja na pozornost, iako to nije slučaj u svim dijelovima priče, posebno jer su priče na trenutke nepovezane. Meni se nije svidjela nepovezanost priča, ali mi je zato zanimljiva tema popravila dojam knjige.

„Život je sam po sebi odgovor. Prihvatite ga i uživajte u njemu, dan po dan.“

Preporučio bih knjigu jer se relativno lako čita, ima napetu radnju i dobro drži pozornost, pogotovo za ljude koji vole znanstvenu fantastiku, iako nije klasičan roman nego skup kronika koje su djelomično povezane pa nekome to može malo smetati. Knjiga se dotiče i tema poput rasizma i odnosa prema “drukčijima”, što je dobro jer daje dublju poruku i potiče na razmišljanje, ali loše jer ponekad zna biti teža i mračnija nego što bih očekivao od znanstvene fantastike.

Zbog zanimljive ideje, napetosti i poruka, ali i nepovezane strukture, dao bih joj ocjenu 4/5.

Benjamin Čančarević, 1. g
Prirodoslovna škola Vladimira Preloga

# data[].attributes.body
Marija Jurić Zagorka rođena je 1873. godine, a najveći dio života provela je u Zagrebu. Bila je prva profesionalna novinarka u Hrvatskoj. U svojim romanima često je opisivala život u starome Zagrebu, društvene sukobe i ljubavne priče smještene u povijesni kontekst. Njezini romani poznati su po napetoj radnji, zanimljivim likovima i brojnim zapletima. Jedan od takvih romana jest i Kći Lotrščaka, koji prikazuje tajne i događaje iz prošlosti staroga Zagreba. Radnja započinje na Griču u vrijeme proglašenoga mira. U središtu je priče Manduša, posvojena kći kneza Mikule Plemenščaka, koja pomaže u krčmi i zvoni na kuli Lotrščak. Jednoga dana u krčmu dolazi tajanstveni konjanik Divljan, kojega ljudi nazivaju antikristom. A kako djeluje na Mandušu? Da biste to saznali, trebat ćete pročitati ovu knjigu!

Svako zlo jednom dolazi na račun; prije ili kasnije, ali nikad još zlo nije ostalo bez kazne.

Kao čitatelj, ostajem s vrlo pozitivnim dojmom. Roman je bio lako čitljiv, a istovremeno mi je približio povijest i život staroga Zagreba. Zbog toga bih ovu knjigu preporučila svima koji vole povijesno-ljubavne romane i uzbudljive priče.

Ocjena: ⭐️⭐️⭐️⭐️⭐️

Napisala: Tena Kentrić, 4. l, Prirodoslovna škola Vladimira Preloga

# data[].attributes.body
Roman započinje u staračkom domu gdje muškarac čita priču ženi, a priča nas vodi u prošlost i govori o mladiću Noahu, koji dolazi iz siromašne obitelji, i djevojci Allie, koja potječe iz bogate obitelji. Jednoga ljeta oni se slučajno upoznaju i zaljube se. Cijelo ljeto provedu zajedno te njihova ljubav samo raste, no Allieni roditelji ne odobravaju vezu te ih razdvoje. Noah joj je počeo pisati pisma, ali nikada nije dobio odgovor. Vrijeme prođe i Allie se zaruči za drugoga muškarca, a Noah u međuvremenu gradi svoj život, ali nikada ne zaboravi Allie. Kada se nakon puno vremena sretnu, stari osjećaji počinju se vraćati i ona počinje sumnjati u ljubav prema svom zaručniku.

„I am still yours, Allie, my queen, my timeless beauty. You are, and always have been, the best thing in my life.“
„Još uvijek sam tvoj, Allie, moja kraljice, moja bezvremenska ljepotice. Ti si, i oduvijek si bila, najbolja stvar u mome životu.“

Preporučam ovu knjigu jer mislim da je jako dobro napisana i da je ljubav u knjizi prikazana na vrlo lijep način. Knjiga se temelji na istinitoj priči, što je čini još ljepšom.

Ocjena: ⭐⭐⭐⭐⭐

Napisala: Gabrijela Biočić, 2.a, Prirodoslovna škola Vladimira Preloga

# data[].attributes.headline
Julie Caplin: Mala slastičarnica u Parizu

# data[].attributes.subject
Julie Caplin: Mala slastičarnica u Parizu

# data[].attributes.body
Ovo je savršena knjiga za ljubitelje romantike, ali u ovoj priči Nina i Sebastian prelaze iz neprijatelja u ljubavnike na slatki način. Nina ima trojicu starije braće, najmlađa je i obitelj je s njom jako povezana. Previše se brinu o Nini, kao da joj je trinaest, te, nakon što im kaže da ide u Pariz pomoći održati tečaj iz slastičarstva, uznemiri cijelu obitelj. Vlasnik slastičarnice uspješni je kuhar i slastičar Sebastian. U knjizi se događaju razne šaljive nepodopštine između njih dvoje. Zanimljivi događaji, izreke i Ninina nespretnost na početku čine ovu knjigu još boljom. A tek njihova ljubav na kraju – trešnja je na vrhu! Ona pokušava zadržati ovu slatku slastičarnicu onakvom kakva jest, dok je Sebastian želi pretvoriti u bistro. Kasnije Nina više nije samo pomoćnik u tečaju: pokazala je svakome ono što joj je bilo u srcu.

„Male, pažljivo napravljene stvari poput slastica mogu ljudima dati više utjehe nego velike riječi.“

Ocjena: ⭐⭐⭐⭐⭐

Ema Prtenjača, 2. k

# data[].attributes.headline
Simonida Milojković: Ljubav u doba kokaina

# data[].attributes.subject
Simonida Milojković: Ljubav u doba kokaina

# data[].attributes.body
Nina i Marko glavni su likovi koji su u potpunosti različiti, ali u ljubavi jednaki. Oni žive u svome potpuno drukčijem svijetu, a on je fokusiran na drogu, ovisnost i traumu. Nina je beogradska studentica koja zbog ljubavi prema Marku upada u pakao droge. Nina je zaljubljena i sve što vidi jest Marko, ali ne zna da će je ta ljubav koštati suza, patnje, a naposljetku i života. Marko je problematičan, nasilan i ovisan o drogi. On voli Ninu, ali ne vidi da je ta njihova ljubav polako ubija. Nina postaje ovisna o Marku, njegovoj pažnji i ljubavi. Knjiga me natjerala da razmišljam o tome kako ljudi donose dobre i loše odluke te kako se nose s njihovim posljedicama.

„Živog sam te oplakala, Marko – izgovaram i zurim u njegovo najljepše lice na svijetu dok mi pušta ruke, gleda me kako padam u najcrnje crnilo i pita:
A ko će tebe oplakati, Nina?“
Moj omiljeni citat je ovaj jer govori o tome koliko je Nina voljela Marka. Ona osjeća veliku tugu nakon gubitka Marka, ali ne ispušta ni suzu jer i sama zna koliko suza je isplakala dok je bio živ. Posebno me pogodilo Markovo pitanje: „A ko će tebe oplakati, Nina?“ jer me navelo na razmišljanje o tome kako se i u najsnažnijoj ljubavi možemo osjećati usamljeno.

PREPORUČUJEM LI KNJIGU?
Preporučila bih svima jer govori o jednome od najvećih problema mladih, drogi i ljubavi. Ona nije samo obična ljubavna priča, nego realan svijet mnogih ljudi koji to ne žele ili ne mogu prihvatiti. Knjiga nas poučava i govori koliko je droga štetna i koliko mladih života uništava. Ona nam može shvatiti što zapravo znači stvarno voljeti i biti voljen. Ako volite knjige koje govore o patnji i ljubavi, ali nas također tjeraju da se suočimo s realnošću, onda je ovo prava knjiga za Vas.
Nina i Marko glavni su likovi koji su u potpunosti različiti, ali u ljubavi jednaki. Oni žive u svome potpuno drukčijem svijetu, a on je fokusiran na drogu, ovisnost i traumu. Nina je beogradska studentica koja zbog ljubavi prema Marku upada u pakao droge. Nina je zaljubljena i sve što vidi jest Marko, ali ne zna da će je ta ljubav koštati suza, patnje, a naposljetku i života. Marko je problematičan, nasilan i ovisan o drogi. On voli Ninu, ali ne vidi da je ta njihova ljubav polako ubija. Nina postaje ovisna o Marku, njegovoj pažnji i ljubavi. Knjiga me natjerala da razmišljam o tome kako ljudi donose dobre i loše odluke te kako se nose s njihovim posljedicama.

„Živog sam te oplakala, Marko – izgovaram i zurim u njegovo najljepše lice na svijetu dok mi pušta ruke, gleda me kako padam u najcrnje crnilo i pita:
A ko će tebe oplakati, Nina?“
Moj omiljeni citat je ovaj jer govori o tome koliko je Nina voljela Marka. Ona osjeća veliku tugu nakon gubitka Marka, ali ne ispušta ni suzu jer i sama zna koliko suza je isplakala dok je bio živ. Posebno me pogodilo Markovo pitanje: „A ko će tebe oplakati, Nina?“ jer me navelo na razmišljanje o tome kako se i u najsnažnijoj ljubavi možemo osjećati usamljeno.

PREPORUČUJEM LI KNJIGU?
Preporučila bih svima jer govori o jednome od najvećih problema mladih, drogi i ljubavi. Ona nije samo obična ljubavna priča, nego realan svijet mnogih ljudi koji to ne žele ili ne mogu prihvatiti. Knjiga nas poučava i govori koliko je droga štetna i koliko mladih života uništava. Ona nam može shvatiti što zapravo znači stvarno voljeti i biti voljen. Ako volite knjige koje govore o patnji i ljubavi, ali nas također tjeraju da se suočimo s realnošću, onda je ovo prava knjiga za Vas.

Anja Tokić, 2. k

# data[].attributes.body
Knjiga prati tinejdžericu Beccu tri mjeseca nakon smrti njezina brata. Becca se u potpunosti zatvorila u sebe i ne izlazi iz svoje sobe, no mora se vratiti u školu kako ne bi trebala ponavljati godinu. Prema svima je vrlo hladna i sve pokušava otjerati od sebe, no to joj ne uspijeva kada je njezin susjed Caleb odbija pustiti na miru.

Tijekom knjige može se vidjeti kako se u Beccu polako vraća život dok razvija svoj odnos s Calebom i počinje drukčije percipirati svijet oko sebe i kako se svatko na drukčije načine nosi s gubitkom.

Knjiga u čitatelju pobuđuje snažne osjećaje i tuge i sreće, no u savršenome balansu da knjiga nije preteška za čitanje, no svejedno ostavlja snažan dojam na čitatelja.

“I’ve convinced myself that, if I focus on him, every little detail, then I won’t forget him, but each day he fades a little more. That terrifies me. Is it really that easy to forget someone?”

I najbitnije pitanje: Preporučujem li knjigu?
Da! Mislim da ova knjiga obrađuje tešku temu gubitka bliske osobe, no uz druge tematike poput ljubavi, prijateljstva i obitelji koje je čine laganom za čitanje i približava je čitatelju.

Ocjena: ⭐⭐⭐⭐⭐

M. L. M. Z., 3. d, Gimnazija Lucijana Vranjanina

# data[].attributes.body
Knjiga prati djevojku Juliette Ferrars, koja je zatočena zbog svoga smrtonosnog dodira. Njezin je glavni cilj svladati svoj strah i pobjeći. Knjiga ima elemente krimića, horora, trilera i romantike.

Pisana je u formi prvoga lica pa sam se osjećala kao da čitam njezine misli i osjećam ono što ona osjeća. Stil pisanja drukčiji je od stila drugih autora koje sam čitala. Jako su mi se sviđali svi likovi jer je svaki jako poseban i ima svoje moralne principe i mišljenja. Radnja knjige uopće nije predvidljiva, što obožavam kod knjiga, jer mrzim kada mogu pogoditi što će se iduće dogoditi.

Dok sam čitala knjigu, našla sam bezbroj citata koji su postali poznati po društvenim mrežama i često se mogu složiti u svemu o čemu Juliette razmišlja:

“Provela sam život stisnuta između stranica knjiga. U nedostatku ljudskih odnosa, stvorila sam veze s papirnatim likovima. Živjela sam ljubav i gubitak kroz priče protkane poviješću; doživjela sam adolescenciju kroz povezanost. Moj svijet je jedna isprepletena mreža riječi, koja se proteže od uda do uda, od kosti do tetive, misli i slika zajedno. Ja sam biće sastavljeno od slova, lik stvoren rečenicama, plod mašte oblikovane kroz fikciju.’’

Preporučujem ovu knjigu bilo kome tko voli čitati i voli citate poput ovoga. Nikada se nisam osjećala toliko viđeno i shvaćeno kao što sam se osjećala čitajući ovu knjigu. Kada me netko pita koju knjigu da pročita, uvijek ću reći ovu.

Ocjena: ⭐⭐⭐⭐⭐
Mai Muslić, 2. a, Prirodoslovna škola Vladimira Preloga

# data[].attributes.body
Kemičar u kući knjiga je savršena za sve koje zanima kemija i koji bi voljeli saznati trikove za olakšavanje svakodnevice te zanimljive činjenice o kemikalijama i kemijskim procesima kojima se redovito koristimo, pogotovo ako prije niste bili zainteresirani za kemiju. Napisao ju je dr.sc. Nenad Raos, naš poznati popularizator znanosti.

Što kemičaru znači gemišt? Kakva je voda najbolja za pravljenje kave? Koje se kemijske reakcije događaju pri prženju hrane? Kako možemo s pomoću kuhinjske soli odčepiti slivnik? Odgovore na sva ova pitanja možete dobiti pročitate li ovu knjigu. Svaki od 55 kratkih eseja koji sačinjavaju ovu knjigu prošarani su anegdotama i zanimljivim zgodama autora, tako da se ne brinite da će vam nakon nekoliko stranica znanstvene činjenice i složeni pojmovi ugasiti apetit za čitanjem. Ovoj knjizi dajem čistu peticu i preporučam svima da je pročitaju!

“Nedavno sam kupio frižider. U priručnoj je knjižici navedeno 16 upozorenja na opasnosti pri njegovom rukovanju. Nasuprot tome, pri pucanju iz minobacača postoje samo tri stvari na koje treba paziti da mina ne ubije tebe i svu posadu oko tebe!“

Katarina Škreblin, 2. k

# data[].attributes.headline
C. S. Lewis: Kronike iz Narnije – Lav, vještica i ormar

# data[].attributes.subject
C. S. Lewis: Kronike iz Narnije – Lav, vještica i ormar

# data[].attributes.body
„Lav, vještica i ormar” najpoznatija je knjiga C. S. Lewisa, napisana 1950. godine. Ovaj roman dio je serije od sedam romana i, iako je prvi objavljeni roman, po preporuci samoga autora čita se nakon knjige “Čarobnjakov nećak”, napisane 1955. godine. Tema ovo epskog, fantastičnog romana pustolovine su braće i sestara u čudesnoj zemlji Narniji u koju su slučajno ušli kroz ormar.

Radnja ovoga romana započinje za vrijeme 2. svjetskog rata, a nastavlja se u nepoznatome vremenu čarobne zemlje Narnije, nazvane po talijanskome gradu Narni. U Narniji vlada lav Aslan, koji je potpuno personificirana životinja, s ljudskim i junačkim osobinama. Osim toga, Aslan ima osobine Isusa Krista, koji se u Bibliji naziva Lavom. Lik je namjerno prikazan s jakom kršćanskom simbolikom, koja se provlači kroz cijelu seriju knjiga, što su autoru neki drugi autori zamjerali. Osim kršćanskih simbola, u djelu se ističu i elementi iz grčke i rimske mitologije te irskih i engleskih bajki, koji zajedno stvaraju jedinstven magičan svijet. Radnja prati četvero djece – Petera, Susan, Edmunda i Lucy – koji dolaze živjeti u kuću staroga profesora. Ako vas zanima kako završava – potrčite u knjižnicu po svoj primjerak!

Odlučila sam pročitati ovaj roman nakon što sam još kao dijete bila očarana filmovima Kronike iz Narnije. Taj magičan svijet s elementima raznih mitologija i dječjom maštom uvijek probudi dijete u meni koje živi u bajci i vjeruje u magiju. Iako je roman pisan za djecu, zbog svog sadržaja i konstrukcije jako je zanimljiv i odraslima. Djelo mi stvarno ostaje u lijepom sjećanju i preporučujem ga svim fanovima fantastike.

„Jednog dana bit ćete dovoljno stari da opet počnete čitati bajke.“
„Postoje vrata u drugačiji svijet, samo moraš imati oči da ih vidiš.“

Ocjena: 4.5/5
Djelu dajem skoro savršenu ocjenu, ali ipak ne savršenu jer je savršenstvo nedohvatljiva granica kojoj se samo možemo približavati.

Jana Bulj Husar, 4. l

# data[].attributes.body
Knjiga Iza oblaka donosi emotivnu priču o djevojci koja se suočava s vlastitim unutarnjim borbama, traumama iz prošlosti i izazovima odrastanja. Djevojka je povučena, sramežljiva i često izgubljena u svijim mislima. Autorica prikazuje kako se izvana, koliko god bili hladni, u nama često kriju duboke rane i emocije. Čitajući ovu knjigu, osjećala sam se povezano s glavnom junakinjom i često sam se pitala koliko ljudi u mojem društvu nosi „oblake“ u sebi, a da to nitko ne vidi. Knjiga me duboko dirnula i potaknula na razmišljanje o empatiji i razumijevanju drugih.

„Ponekad je tišina glasnija od svih riječi koje nismo izrekli.“ - citat koji mi se najviše svidio.

Preporučujem ovu knjigu, pogotovo svojim vršnjacima jer stvarno potakne te na to da gledas ljude oko sebe drukčije. Zapitas o nekim stvarima o kojima nikada prije nisi razmišljao.

Ocjena:⭐️⭐️⭐️⭐️⭐️

Nika Horovski, 1.a

# data[].attributes.body
Imaš “The Unforgiven” na repeat? Pročitajte “U registraturi”, pratite život Ivice Kičmanovića koji u sebi nosi poštenje, emociju I moral, ali se osjeća zarobljenim I izdanim. No, čak I u sustavu koji “lomi” čovjekta, uspijeva ostati svoj. "What I’ve felt, what I’ve known / Never shined through in what I’ve shown..."

Sviđa vam se “Lose yourself”? Pročitate li ovu knjigu, vidjet ćete kako se Ivica bori za priliku, hvata šansu unatoč svim sumnjama, negativnim okolnostima i padovima. Eminemova pjesma kao da pjeva o Ivici, mladome i talentiranome pojedincu koji mora preživjeti sustav. "You better lose yourself in the music, the moment / You own it, you better never let it go..."

Radnja prati život Ivice Kičmanovića, talentiranoga, ali siromašnoga mladića sa sela, koji se vlastitim trudom uzdiže do činovničkoga položaja u Zagrebu. No, suočen je s licemjerjem, korupcijom i moralnim posrnućem tadašnjega društva. U grad ga privlači i strast prema fatalnoj ženi Lauri, čija ga ljubav na kraju gotovo uništava. Nakon brojnih osobnih i moralnih kriza, Ivan se vraća na selo, gdje traži unutarnji mir i povratak istinskim vrijednostima.
Roman tematizira sukob sela i grada, poštenja i pokvarenosti te unutarnju borbu pojedinca u društvu punome nepravde. U registraturi na mene ostavlja pomiješane dojmove – s jedne strane, fascinira me slojevitost glavnoga lika, a s druge strane osjećam težinu i tjeskobu koje roman nosi.

Ivica je ranjiv. Njegovi padovi nisu samo slabosti, već duboko ljudske pogreške koje svi možemo razumjeti. Njegov odnos s Laurom posebno me potresao – ne zbog nje kao “femme fatale”, već zbog njega koji u toj vezi gubi ono najbolje u sebi. On je i simbol; nije heroj u klasičnome smislu, već je duboko pravi ljudski lik, sa svim manama, usponima, padovima i pokušajima da ostane vjeran sebi u svijetu koji slama ljude. Ivica Kičmanović lik je koji nije samo književni junak, nego i ogledalo svakoga čovjeka koji pokušava ostati svoj u svijetu koji ga neprestano testira.

Ocjena: 5/5
Tomislav Mazal, 3.L

# data[].attributes.body
Fantastički roman ,,Luna'' hrvatskoga novinara, književnika i scenarista Roberta Naprte smješta nama svima poznati svijet vampira, vještica i vukodlaka na hrvatske prostore. Uz vješto ispreplitanje povijesnih činjenica i legendi, ali i uz dozu romantike, Naprta gradi savršen mladenački roman koji se ne ispušta iz ruke!

Radnja prati život šesnaestogodišnje Lune, koja, ostavši bez roditelja u prometnoj nesreći, odlazi s Pelješca u Zagreb k tetinoj obitelji. No, ubrzo shvaća da s obitelji koju je do sada smatrala savršenom nešto jednostavno nije u redu. Događaju se stvari koje nemaju smisla i svi kao da nešto od nje kriju. Te njihove tajne i čudno ponašanje vrhunac doživljavaju kada Luna u noćnome klubu upozna jednoga mladića, a njezina obitelj na to potpuno poludi i zabrani joj da ga ikad više vidi. Što je toliko loše kod tog mladića i tko su zapravo ljudi s kojima živi pitanja su koja se motaju po Luninoj glavi...

,,Vanessa je potom otišla na posao, a Luna u svoju sobu, prilično zbunjena i uzdrmana. Više se ničemu nije čudila, sad ju je polako hvatao strah od onog što joj je teta kazala. Sve te silne laži Vanessa je izrekla da pred njom prikrije pravu istinu. Ali, o kakvoj se to istini, o kakvim tajnama radi? Tko smo mi, zapravo? Tko sam ja, odzvanjalo je u Luninoj glavi. Možda smo svemirci, možda uopće nismo s ovoga planeta, pomislila je, a onda se i njoj samoj to učinilo krajnje glupo.''

Roman mi se svidio jer savršeno smješta legende i priče u prostorno-povijesni koncept. Jedan je od najboljih romana hrvatskih autora koje sam do sada čitala. Idealan je za mlade jer uz zanimljivu radnju pruža i puno strasti, ljubavi i uzbuđenja!

Zrinka Širić, 2. g

# data[].attributes.body
Jude Duarte glavni je lik ovoga romana. U ranijemu djetinjstvu roditelja joj je ubio Madoc, vila koja dolazi iz maloga svijeta Elfhame, koji je također i otac njezine starije sestre Vivian. Jude i njezina sestra blizanka Taryn bile su prisiljene otići u Elfhame s Madocom i Viviane i tamo odrasti. Jude se upliće u probleme oko kraljevske obitelji, s velikom željom da postane vitez, a na kraju dobije posao špijuna. Krunidba je završila krvlju i samo su dvojica sinova ostala živa, okrutan Balekin i karizmatičan princ Cardan, s kojim je u čestim sukobima. Jude se treba izboriti za svoju titulu, ali i za vlastiti život. Najviše mi se sviđa što je roman pun iznenađenja i neočekivanih obrata.

“Ako ne mogu biti bolja od njih, postat ću puno gora.” - Jude Duarte. Ovo mi je omiljeni citat jer predstavlja hrabrost i upornost Jude da postane bitna vilama koje imaju čaroliju i vječan život.

Preporučujem li knjigu?
DA, jer za razliku od raznih fantastičnih romana koje sam pročitala, u ovome se Jude samostalno bori za mjesto u dvoru. Ona je čovjek u svijetu vila, no ipak se penje prema vrhu.

Ocjena: ⭐️⭐️⭐️⭐️

Leonarda Horvatić, 1.k

7 h

# data[].attributes.body
Knjiga prikazuje mračnu stranu obiteljskih i poslovnih odnosa. Glavni lik, Elizabeth Roffe, preuzima upravu nad farmaceutskom kompanijom nakon smrti svoga oca, za koju se ispostavlja da nije bila prirodna. Njezini rođaci, Walter, Ivo, Charles i Alec, te obiteljski prijatelj Rhys, svi imaju vlastite motive za preuzimanje i prodaju kompanije. Elizabeth se suočava s financijskim problemima kompanije i pokušava otkriti tko je ubio njezina oca. Početak knjige o Elizabethinu djetinjstvu može biti dosadan za ljubitelje dužih opisa, kao što je meni bio, ali bilo mi je zanimljivo kako knjiga opisuje da ljudi zbog novaca mogu okrenuti leđa čak i obitelji.

"Bio je u njoj i bio je ona. I ovaj put ju je mogao zadovoljiti. Mogao je osjetiti da ga užarenost njenog tijela satire, i dok je još u čudu gledao, vrpca Vivianinog vrata pretvorila se u živi plameni jezičac koji ga je milovao, lizao. Sljedećeg trenutka goruća se greda survala sa stropa na njega poput lomače. **** je umro kao i ostali. U ekstazi."

Preporučila bih ovaj roman svima koji tek žele isprobati kriminalističke romane jer uz napetost također ima puno opisivanja. Ima puno zapleta i preokreta, što dodaje napetost i misteriju na već lagano strašnu radnju.

OCJENA:
⭐️⭐️⭐️⭐️

Ana Bilić, 1. k

# data[].attributes.headline
Kristian Novak: Slučaj vlastite pogibelji

# data[].attributes.subject
Kristian Novak: Slučaj vlastite pogibelji

# data[].attributes.body
Roman istražuje kompleksne odnose između pojedinca i sustava, zakona i morala te pitanja korupcije i lojalnosti. Kako izgleda borba pojedinca s nepravednim i korumpiranim sustavom, temeljno je pitanje koje otvara Novakov roman. Ovo djelo možemo gledati iz dvaju kutova: s jedne strane to je kriminalistički roman, a s druge filmski scenarij s elementima obiteljske drame.

"Sve svoje odluke, sve bitne, donijela sam iz jedinog razloga da si slučajno ne zakompliciram život. Ništa rizik, ništa vizija, samo drž' se onoga što imaš, kmetski. Tako sam odgojena: mi slabi, mi iz malog sela, moraš biti dobra sa svima, ne talasaj, ne buni se, moraju te svi voljeti. Meni je život bio neprekidna borba sa strahom od mogućnosti tuđe mržnje i trud da se pritom zadrži bezbrižna vesela faca." (profesorica)

Roman mi se svidio jer iznevjerava svoja žanrovska obećanja i ostavlja prilično otvoren kraj koji čitateljima nudi mogućnost osmišljavanja vlastitoga kraja. Možemo zaključiti da smo „ubojica svi mi“ koji omogućujemo opstanak korumpiranoga sustava svojom šutnjom.
Ima nas koji vidimo, ima nas koji pamtimo – tko ne djeluje, sudjeluje!

Toma Sikavica, 3. d, Škola za grafiku, dizajn i medijsku produkciju, Zagreb

# data[].attributes.body
Ovaj klasik američke književnosti potiče nas da preispitamo svoje stavove prema ostalim ljudima. Iako je knjiga napisana prije gotovo 70 godina, njezine su teme aktualne i danas. Knjiga govori o rasnoj nepravdi u Americi 1960-ih godina, odrastanju i borbi za pravdu. Perspektivom djevojčice Scout Finch upoznajemo njezina starijega brata Jema i njihova samohranoga oca Atticusa. On je pošteni odvjetnik koji je preuzeo slučaj Toma Robinsona, nevinoga crnca, koji je lažno optužen za silovanje mlade djevojke. Uživala sam u svakome poglavlju ove knjige.

"Tvoj otac ima pravo, rekla je. Ptice rugalice ne čine ništa osim što nam pjevaju. Ne uništavaju ljudima vrtove, ne gnijezde se u kukuruzu, samo pjevaju. Zato je grijeh ubiti pticu rugalicu." – Gospođica Maudie
Ovaj mi se citat svidio zato što su ptice rugalice u prirodi poznate po tome što pjevaju i svojim pjesmama obogaćuju okolinu, ali ne čine nikakvu štetu. One su ovoj knjizi simbol Toma Robinsona koji je samo pridonosio svojoj zajednici, a bio je optužen zbog boje svoje kože.

Preporučujem li knjigu?
Da! Jer smatram da je važno da je svi pročitaju jer je jedna od onih knjiga koja je s razlogom klasik i sigurna sam da će vas oduševiti, rastužiti i promijeniti vaš pogled na svijet.
Moja ocjena: 4.5/5 zvjezdica

Veronika Ivkov, 1. k

# data[].attributes.body
Knjiga govori o svemu što je Christiane proživjela nakon dolaska u Berlin. Prvo je počela izlaziti, potom je probavala tu i tamo pokoju cigaretu, lakšu drogu, a sa samo 12 godina probala je hašiš i s 13 godina heroin. Počela se družiti s narkomanima, zbog kojih je i počela biti ovisnica, samo da ispadne „cool“. Sve više se počela drogirati i uzimati sve veće doze, no više nije imala novaca za to pa se sa svojim „dečkom“ počela baviti prostitucijom. Živjela je dva različita svijeta; ujutro je bila učenica u školi, a popodne ovisnica na kolodvoru Zoo. Promijenila se, postala je umorna, ljuta, iscrpljena. Njezina borba trajala je sve dok nije saznala da joj je umro jedan prijatelj, pa drugi i na kraju i njezina najbolja prijateljica.

„Nisam mogla ni pomisliti da je samoubojstvo toliko nedramatično. Nisam mislila na svoj dotadašnji život. Nisam mislila na majku, na Detlafa. Mislila sam samo na šut (heroin).“ – Christiane u ovome citatu govori o trenutku kada je bila toliko ovisna da joj je samo droga bila u glavi. Toliko je bila opsjednuta drogom da joj više ni smrt nije djelovala strašno. Ovaj citat pokazuje koliko ovisnost može utjecati na čovjeka.

Preporučujem li knjigu?
Da, ovo je knjiga koju svaki čovjek mora pročitati. Donosi osuđujuću sliku društva i sviđa mi se što pokazuje stvarni i okrutni svijet.

Kim Dolački, 1. k
Prirodoslovna škola Vladimira Preloga

# data[].attributes.headline
J.K. Rowling: Harry Potter i Kamen mudraca

# data[].attributes.subject
J.K. Rowling: Harry Potter i Kamen mudraca

# data[].attributes.body
Ova knjiga govori o dječaku Harryju Potteru koji otkriva da je čarobnjak i odlazi u školu čarobnjaštva Hogwarts. Tamo upoznaje nove prijatelje, Rona i Hermionu, te se suočava s mnogim izazovima, kao što je misterija o Kamenu mudraca. Knjiga je uzbudljiva, maštovita te vrlo zanimljiva.

“Nije važno ono što jesmo rođenjem, već ono što postanemo.”

PREPORUČUJEM LI KNJIGU?

Da – jer je knjiga puna mašte i važnih poruka o prijateljstvu i hrabrosti.

OCJENA:
⭐️⭐️⭐️⭐️⭐️

Dora Tolić, 1.k

# data[].attributes.headline
Stephen King: Zelena milja: dvije mrtve djevojčice

# data[].attributes.subject
Stephen King: Zelena milja: dvije mrtve djevojčice

# data[].attributes.body
Ovo je triler-roman koji se radi o zatvoreniku Johnnu Coffeyu koji je 'počinio' gnjusno ubojstvo dviju djevojčica. Uskoro se počinje sumnjati u Johnnovu krivnju jer je on bio veliki crnac, ali emocionalan, često je plakao i bio je meke duše. Roman je vrlo nepredvidiv i misteriozan te postavlja mnogo zagonetki koje su jako kompleksne za rješavanje. Uvijek se nešto odvija u zatvoru i zato roman nikada nije dosadan.

„Neki put, Bože mi oprosti, mrzim svoj posao“ Paul Edgecombe
„Smrt nije najgora stvar na ovom svijetu“ Paul Edgecombe
„Ljudi su ponekad zli samo zato što mogu biti.“

Ovu knjigu posebno preporučujem onima koji čitaju trilere i vole knjige koje će im naprezati moždane vijuge. Mislim da bi samo oni spremni za te zagonetke i Johnnov put kroz milju trebali pročitati ovu knjigu i njezine nastavke.

⭐️⭐️⭐️⭐️
Stjepan Kovač, 1.k

# data[].attributes.body
Oliver Twist govori o devetogodišnjemu dječaku koji je siroče isprva nepoznatoga podrijetla. Nakon što je pobjegao od lošega postupanja, odlazi u London, gdje ga zavaravaju i uvuku u bandu dječaka džeparoša pod Faginovim vodstvom. Spašava ga gospodin Brownlow, koji ga uzima pod svoju skrb. Ubrzo se otkriva da je Oliver plemenitoga podrijetla, a on pronalazi sreću i sigurnost uz svoje nove skrbnike.

U romanu se ističu razni problemi i nedostatci tadašnjega engleskog društva, kao što su povlađivanje višim slojevima, dok su niži time postajali još jadniji. Također možemo primjetiti kako je Oliver poštene i dobre naravi, no zbog okolnosti u kojima se nalazi upada u loše društvo i nevolje. Time je predstavljeno kako je u to vrijeme siročad često završavala u mračnim dijelovima grada, ne znajući razliku između dobra i zla zbog okrutnosti u kojoj su odrastali, no pristajući na bilo što samo za malo hrane.

U čitanju ove knjige iznimno sam uživala, osobito jer radnja nije niti prebrza niti se previše povlači, a tema je pomalo teška, ali svakako zanimljiva.

“To je zato što toliko mislim na topla i osjetljiva srca, da bih ih poštedio ranjavanja.”

5/5
Sara Havliček, 1. k

# data[].attributes.body
Priča govori o dvoje prijatelja, Poppy i Alex, koji godinama odlaze zajedno na razna ljetna putovanja. Nakon godina razdvajanja i nekomuniciranja, oni ponovno kreću na putovanja i njihova se povezanost poboljša. Tijekom njihova putovanja saznajemo kakve sve ljude upoznaju, što pokazuje njihov pravi karakter te su baš takvi dijelovi ključni u radnji romana. Ljudi koje upoznaju na putovanjima utječu i na njihovu ljubavnu povezanost, a autor to prikazuje na humorističan način.

„Možemo li se slikati zajedno?“ upitam, ali zapravo mislim: "Voljela bih da mogu staviti ovaj trenutak u bočicu i nositi ga kao parfem. Tako da uvijek bude sa mnom. Gdje god išla, tako bi i on bio tamo i tako bih se uvijek osjećala svoja.” Sviđa mi se taj citat jer je ona svoja kada je s njim te, kada bi imala taj trenutak u bočici, bila bi uvijek svoja, gdje god da jest jer bi osjećala da je on uz nju. Vjerujem da smo i mi „svoji“ kada smo s osobom koja je posebna za nas.

Preporučujem ovu knjigu ljubiteljima romantike, ali i zato što lijepo prikazuje današnje odrastanje mladih koji su drukčijega karaktera.

Ovoj knjizi dajem ⭐⭐⭐⭐⭐! Općenito volim i čitati i gledati romantiku, a s raznim nestašnim i šaljivim događajima knjiga mi se još više svidjela. Uživala sam je čitati ljetos. Mislim da biste i vi uživali uz ovakvu knjigu na plaži jer ćete biti ljubomorni na Poppy i Alexa ako čitate knjigu dok niste na odmoru!

Ema Prtenjača, 1. k, Prirodoslovna škola Vladimira Preloga

# data[].attributes.body
Kradljivica knjiga roman je čija se radnja odvija u vrijeme Drugoga svjetskog rata u Njemačkoj. Ova knjiga drukčija je od onih na kakve ste navikli jer je njezin pripovjedač Smrt. Ona govori o djevojčici Liesel i njezinu životu tijekom rata, a s kojom se nekoliko puta susrela. Također, Smrt često iznosi svoj stav u djelu i svoje anegdote tijekom rata.

‚‚Viktor Chemmer izvede okret. Slavodobitno oslobodi knjigu iz ruke. Otvorila se i lamatala krilima, stranice su šuštale dok su prelazile udaljenost u zraku. Pljesnula je kad je udarila o površinu, i počela plutati nizvodno. Rudy potrči. - „Ondje!" - stade, pokaza prstom i potrča dalje, da je pretekne. Ubrzo skide kaput i uskoči gazeći do sredine rijeke. Liesel je jasno vidjela muku svakog koraka. Bolnu hladnoću. Posegnuo je rukom i ščepao promočeni blok kartona i papira. - „Može pusa, Saumensch ?" - još je nekoliko trenutaka stajao u vodi do struka prije no što je izašao i dodao joj knjigu. Istini za volju, mislim da se plašio. Rudy Steiner bojao se poljupca kradljivice knjiga. Zacijelo je silno žudio za njim. Sigurno ju je nevjerojatno volio. Toliko da nikad više neće zatražiti njezine usne, i otići će u grob bez njih."

Preporučujem li knjigu?
Naravno. Knjiga je vrlo dirljiva, a i poučna. Nakon što je pročitate, potaknut će vas da razmišljate drukčije o svijetu i o ljudima oko sebe. Neke ćete stvari lakše razumijevati i moći ćete osvijestiti ozbiljnost nekih situacija.

Ocjena: 4.5/5⭐

Sara Šoljić, 1.k, Prirodoslovna škola Vladimira Preloga

# data[].attributes.body
Kronike Grega Heffleyja vrlo je zanimljiva i duhovita knjiga o dječaku Gregu Heffleyju koji vodi dnevnik o svome životu. Na zabavnim stripovskim ilustracijama vidimo sve Gregove smiješne, no i neugodne situacije. Greg je realan lik koji ima mane, ali baš zato djeluje uvjerljivo i zabavno. Knjiga mi se svidjela jer je napisana jednostavno i s puno humora.

„Jednoga dana bit ću slavan, ali za sada sam zaglavio u osnovnoj školi s hrpom morona.“

Preporučujem li knjigu?
Da, svima, jer je vrlo zanimljiva, smiješna i sigurno ćete uživati u njoj.

Ocjena: 5/5

Mateo Majer, 1. k
Prirodoslovna škola Vladimira Preloga

# data[].attributes.body
Ovo je romantični roman koji prati sedamnaestogodišnju Lulu Li, koja planira savršeno ljeto prije fakulteta. Njezini se planovi mijenjaju kada se njezin prijatelj iz djetinjstva, Kite Xu, koji je sada K-pop zvijezda, vrati kući iz Južne Koreje. Njihovo prijateljstvo ponovno oživi, a Lulu razvija dublje osjećaje prema Kiteu. Nažalost, njegovo složeno životno okruženje izaziva sumnje drugih ljudi koji ugrožavaju odnose među dvoje starih prijatelja. Lulu mora odlučiti može li njihova veza preživjeti unatoč svim preprekama.

Ovo je knjiga koja me potpuno oduševila! Iako priča djeluje pomalo nestvarno, likovi, a posebno Lulu, vrlo su autentični i lako ih je razumjeti. Svaka stranica donosi nešto novo, bez nepotrebnih opisa koji bi usporili radnju. Radnja je dinamična i uvijek drži pozornost čitatelja, zbog čega nisam mogla prestati čitati. Ova knjiga mi je pokazala kako se i najnevjerojatnije priče mogu osjećati bliskima kada su likovi stvarno povezani s čitateljem.

Preporučujem li ovu knjigu?

Da - svima koji vole jednostavne priče s dozom prijateljstva i romantike, ali i onima koji uživaju u knjigama o osobnom razvoju i izazovima odrastanja. Fireworks je savršena za mlade čitatelje, ali i za sve one koji žele zaviriti u kompleksni svijet K-popa.

Ocjena: ⭐️⭐️⭐️⭐️⭐️
Karla Nazor, 3. l

# data[].attributes.body
Radnja se odvija 1899. godine u Londonu i prati avanturu hrabre desetogodišnje djevojčice Elsie, koja je ujedno i siroče. Njezin se život neočekivano mijenja kada odluči pobjeći iz sirotišta i posjetiti Prirodoslovni muzej jer je slučajno saznala da se u njemu nalazi 10 000 godina star mamut pronađen na Sjevernom polu. Za razliku od odraslih, koji mamuta smatraju izvorom bogatstva i slave, Elsie ga jedina smatra običnim bićem koje treba pomoć, iako ga se nakon prvoga susreta bojala.

,,Činilo se da je, poput mene, izgubljena bez mame i tate. Stoga sam joj željela pomoći da se vrati kući.''

Ova knjiga jako me se dojmila jer nam pokazuje da je pravi prijatelj uvijek spreman pomoći. Također, jako mi se svidio način na koji je autor napisao knjigu jer kombinira humor, napete i istovremeno dirljive trenutke kako bi definirao važnosti prijateljstva.

Preporučujem li ovu knjigu?
Apsolutno! Ako ste onaj tip koji voli napete trenutke, ali i dobro se nasmijati uz neku knjigu, ovo je pun pogodak.

Ocjena: 4.5/5

Paula Benković 1. k, Prirodoslovna škola Vladimira Preloga

# data[].attributes.body
Knjiga govori o obitelji koja skriva mnoge tajne, članovi su stalno u međusobnim napetostima, odnosi su im vrlo složeni, a prošlost im se stalno vraća. Glavni su likovi suočeni sa stvarima koje su naslijedili, a svaki od njih ima svoje probleme koje mora riješiti. Tijekom cijele se knjige prati kako prošlost utječe na njihove odluke i kako je obiteljski odnos uvijek prisutan, bez obzira na to koliko ljudi pokušavaju sakriti istinu.

„Skrivene istine uvijek izbiju na površinu, kad im dođe vrijeme. Ali nije uvijek sigurno da ćeš biti spreman za to što ćeš otkriti.“
Preporuka:
Da, preporučujem ovu knjigu. Knjiga je vrlo zanimljiva iako možda na početku djeluje kao obična obiteljska drama. Ipak, kako radnja započinje, postaje jasno da autorica istražuje mnogo dublje teme. Ako voliš knjige koje te tjeraju na razmišljanje i imaju neočekivane obrate, Igre nasljedstva pravo je štivo za tebe.

Ocjena: ⭐️⭐️⭐️⭐️⭐️

Maja Zerec, 1. k
Prirodoslovna škola Vladimira Preloga

# data[].attributes.body
Radnja romana odvija se za vrijeme Drugoga svjetskoga rata i prati devetogodišnjega Brunu, sina njemačkoga zapovjednika, koji se s obitelji seli iz Berlina u kuću blizu tajanstvenoga mjesta okruženoga žicom. Znatiželjan i usamljen, Bruno jednoga dana upoznaje dječaka Shmuela, koji živi s druge strane ograde i nosi prugastu pidžamu. Njih dvojica postaju prijatelji, nesvjesni strašne situacije oko sebe.

“Tko je odlučio koji će ljudi nositi prugaste pidžame, a koji uniforme?”
“Unatoč kaosu koji je uslijedio, Bruno je otkrio da još uvijek drži Shmuelovu ruku u svojoj i ništa na svijetu ne bi ga nagovorilo da je pusti.”

Ovu knjigu preporučila bih svima. Lako se čita i stil pisanja jednostavan je. Ovaj roman, osim što je poučan, vrlo je emotivan i podsjeća nas na važnost suosjećanja i empatije.
Ocjena: 5/5

Sara Bužinec, 1.k
Prirodoslovna škola Vladimira Preloga

# data[].attributes.headline
Agatha Christie: Ubojstvo Rogera Ackroyda

# data[].attributes.subject
Agatha Christie: Ubojstvo Rogera Ackroyda

# data[].attributes.body
Priča je smještena u englesko selo King’s Abbot, gdje se detektiv Hercule Poirot povukao u mirovinu. Tijekom njegova boravka tamo, gospođa Ferrars, zaručnica Rogera Ackroyda, počinila je samoubojstvo, te je nedugo nakon njezine smrti Roger također nađen mrtav. Poirot je pozvan da riješi slučaj. Roman je napisan iz perspektive dr. Jamesa Shepparda, lokalnoga doktora koji je bio uz Poirota tijekom cijele istrage.

˝Činjenice su važne. Ali način na koji ih tumačimo je ono što vodi do istine.“
˝Ubojstvo je jednostavno. Ono što je teško jest prikriti ga.“
„Uvijek imajte na umu da osoba koja govori – može lagati.“

Preporučujem ovu knjigu ljudima koji vole puno misterija, drame i preokreta. Knjiga govori jako puno o ljudima, njihovim slabostima i tajnama. Napisana je jednostavno i jasno te s dosta tragova koje, dok čitaš knjigu, nekada shvatiš prekasno.

Mihaela Šalić, 1.k
Prirodoslovna škola Vladimira Preloga

# data[].attributes.headline
Sarah J. Harris: Boja ubojstva Bee Larkham

# data[].attributes.subject
Sarah J. Harris: Boja ubojstva Bee Larkham

# data[].attributes.body
Ovaj triler prati trinaestogodišnjeg Jaspera, dječaka koji ima posebne potrebe. On doživljava svijet kroz boje. Zvukovi za njega imaju neobičan oblik, a svaki glas pretvara se u različite boje. Kada njegova susjeda Bee Larkham nestane, Jasper je uvjeren da joj se nešto dogodilo. No, problem je što Jasper ne može prepoznati lica, čak ni vlastito; ljude pamti samo po bojama njihovih glasova. Dok pokušava spojiti događaje i objasniti odraslima što se dogodilo, njegov jedinstveni način doživljavanja svijeta postaje ključ za otkrivanje istine.

,,Ljudi kažu da vrijeme liječi sve, ali vrijeme samo mijenja boje sjećanja."
,,Ne volim kad se ljudi smiju, jer to rijetko izgleda ili zvuči kao sreća."

Preporučujem li knjigu?
Da, roman je emotivan, zanimljiv i originalan. Pruža jedinstven uvid u način razmišljanja osoba koje vide stvarnost na drukčiji način. Iako ima dosta stranica, jako je brz za pročitati zbog fantastične radnje. Preporučila bih ga svima koji vole neobične pripovjedače i emotivne misterije.

Ocjena:⭐️⭐️⭐️⭐️⭐️

Lucija Palijan,1. k, Prirodoslovna škola Vladimira Preloga

# data[].attributes.headline
Agatha Christie: Ubojstvo u Orient Expressu

# data[].attributes.subject
Agatha Christie: Ubojstvo u Orient Expressu

# data[].attributes.body
Knjiga prati poznatoga detektiva Herculea Poirota koji se nakon riješenog ubojstva na Bliskom istoku vraća kući u Veliku Britaniju. Tijekom putovanja vlakom, iznenada se događa ubojstvo. G. Poirot postaje glavni istražitelj ovoga ubojstva, a svi su putnici osumnjičeni. Poirot, pokušavajući riješiti ovo ubojstvo, otkriva razne tajne koje su svi putnici, ali i sama žrtva, skrivali od svih.
"Najveće zlo dolazi od ljudi koji su uvjereni da rade pravu stvar."
"Kad se čovjek suoči s istinom, ponekad bi radije izabrao da je nikada nije saznao."
"Ponekad je najteže povjerovati u ono što je pred našim očima."

Preporučujem li ovu knjigu?
Da! Smatram da bi svi koji pročitaju ovu knjigu uživali u njoj. Knjiga je zanimljiva, i ima jako puno drame i neočekivanih događaja. U knjizi ima jako puno rečenica koje opisuju ljude kada se nađu u nekim teškim situacijama. Vjerujem da bi se knjiga svidjela svima, a posebice onima koji vole ovakav način pisanja knjiga.

Lana Jakopović, 1. k, Prirodoslovna škola Vladimira Preloga

# data[].attributes.body
Ovo je priča o dječaku Marijanu koji se suočava s ovisnošću o osvježivačima (tvari slične marihuani, ali jače i opasnije). Osim s ovisnosti, Marijan ima problema i s rastavljenim roditeljima. Majka Sonja ostavila je njega i njegova oca Zorana te se Marijanu javljala samo nekim vikendima. Otac je zbog toga uvijek udovoljavao Marijanu, što se njemu nije svidjelo jer je imao osjećaj da se tako ponaša samo kako bi ga on pustio na miru.

Pušenje Zoranu ne predstavlja uživanciju i upravo je ta bol razlog njegova konzumiranja droge. Tu bol može opisati, osjetiti, a bol koju osjeća zbog razvedenih roditelja zapravo je pravi razlog konzumacije droge.

Roman je lako čitljiv i zanimljiv jer govori o temama koje danas muče mnoge mlade (potreba za isticanjem u društvu, raspad obitelji, potreba za ljubavlju, upuštanje u konzumaciju droga/alkohola…).

„Kako je prokleto teško držati se podalje, pomislio sam. No, to je jedini način da se ne povrijediš. I to sam si rekao.“
„…te mi počeo objašnjavati kako ljudi griješe, kako su ljudi zapravo svi odreda ranjeni, pa takvi ranjeni ranjavaju druge.“
„Zašto navlačimo maske pred onima pred kojima bismo uvijek trebali biti ono što jesmo?“
„Nasmiješio se zatim i rekao kako je mnogima teže izaći na kraj s javnom sramotom nego sa smrću do koje neki problemi mogu dovesti."
„Sve je drukčije. Jedino ne znam kako da to ikome objasnim."

Preporučam ovaj roman svima koji vole ovakve knjige jer je priča realna i napisana jednostavnim stilom te sigurno neće razočarati čitatelja.

Ocjena: ⭐⭐⭐⭐⭐
Klara Vida, 1.k

# data[].attributes.body
Ova knjiga jedna je od onih stvarno dugačkih, ali vrijednih vremena. Likovi u njoj mogu se gledati kao ljudski osjećaji, a događaji kao opće ljudske dogodovštine. Neprijatelje glavnoga lika predstavljaju ljubomora, pohlepa i licemjernost. Dok je glavni lik na početku iskren, pošten i strpljiv, nakon 15 godina zatvora potpuno mijenja svoju osobnost i nitko ga ne prepoznaje, osim njegove ljubavi, Mercedes.

Dakle, poanta knjige jest da su ljudi često skloni promjenama, bilo za nečije dobro ili loše, ali se istina uvijek razotkrije. Također je bitno istaknuti da je ljubav uvijek među nama i da ona uvijek pobjeđuje.

“Mržnja je slijepa, kao i ljubav.” citat je u kojemu glavni lik priznaje da ga je njegova potraga za osvetom učinila slijepim za moralne granice.

ocjena: 5/5

Iris Šafranko, 1.k

# data[].attributes.headline
Curtis „50 Cent“ Jackson: Hustle harder, hustle smarter

# data[].attributes.subject
Curtis „50 Cent“ Jackson: Hustle harder, hustle smarter

# data[].attributes.body
„Hustle harder, hustle smarter“ napola je knjiga za samopomoć, a napola autobiografija poznatoga repera i poduzetnika 50 Centa.
U njoj on dijeli mnoge uzbudljive priče iz svoga života, ali i druge koje su ga inspirirale i iz kojih je naučio ono što je trebao znati kako bi se uspeo do svoje razine i uspjeha. Knjiga nije napisana previše složenim jezikom, ali je na engleskome jeziku, pa je mogu preporučiti svima koji žele poboljšati svoje znanje engleskoga jezika. Savjeti koje nudi knjiga vrlo su konkretni i lako primjenjivi u svakodnevnome životu.
Ako biste voljeli saznati nešto novo o slavnome reperu, naučiti trikove koji će vam pomoći da se lakše snađete u svojemu životu ili oboje, svakako pročitajte ovu knjigu!

„Ako ste otvoreni prema novim iskustvima, spremni riskirati i znatiželjni u vezi s novim temama, još ste mladi, točka. S druge strane, ako ste tvrdoglavi, nezainteresirani za isprobavanje novih stvari ili mislite da ste već naučili sve što se treba znati, tada ste stari. U stvari, umirete.”

Katarina Škreblin, 1. k

# data[].attributes.body
Ovo je priča o usamljenosti, preživljavanju i ljepoti prirode. Radnja prati Kyu Clark, djevojku koju su svi napustili u mladim danima i koja je bila prepuštena sama odrastati u močvarama Sjeverne Karoline. Tako prepuštena sama sebi, stvorila je nevjerojatnu povezanost i razumijevanje za prirodu. Zbog svoje je izoliranosti postala predmetom ogovaranja i predrasuda mještana, a njezin se život dodatno zakomplicirao kada je postala osumnjičena za ubojstvo popularnoga mladića.

„Nikad nisam mrzila ljude. Oni su mrzili mene. Oni su ismijavali mene, oni su napustili mene, oni su maltretirali mene. Oni su napadali mene. Da, istina je, naučila sam živjeti bez njih.“
„Znaš čitati, Kya. Više se nikad neće vratiti ono vrijeme kada nisi znala čitati.“ – „Ne samo to. Nisam ti ja znala da riječi mogu toliko toga čuvati. Nisam znala da rečenica može biti tako puno.“

Preporučam li knjigu?
DA! Knjiga nas potiče na razmišljanje o društvenoj nepravdi i predrasudama prema onima koji su drukčiji. Na mene je knjiga ostavila snažan dojam i vjerujem da će ga ostaviti na svakoga tko je pročita.
Ocjena ⭐⭐⭐⭐⭐
Lana Cvok, 3.d
Gimnazija Lucijana Vranjanina

# data[].attributes.body
Ovo je priča o trinaestogodišnjoj djevojčici koja se suočava s ovisnošću svoje starije sestre Vlatke. Obitelj prolazi teška razdoblja, osjećaje krivnje i boli, dok se trude nositi s Vlatkinim ponašanjem i posljedicama njezine ovisnosti, što polako uništava obitelj. Knjiga prikazuje borbu s ovisnošću ne samo iz perspektive osobe koja se drogira, nego i onih koji pate zbog njezinih postupaka te prikazuje realan prikaz borbe s ovisnošću. Tijekom cijele se knjige susrećem s riječima koje prikazuju unutarnju borbu likova, njihove osjećaje nemoći i težinu situacija s kojima se suočavaju, kao što su sljedeći primjeri:

"Ponekad mi se činilo da su svi oko mene nekako daleko, kao da ih više ne mogu dosegnuti, a da su problemi toliko veliki da ih ne mogu shvatiti."
"Kako možeš pomoći nekome tko ne želi pomoć? To je najteži dio - voljeti nekoga tko ne želi ni sebe voljeti."

Preporučam li knjigu?
Da, preporučam ovu knjigu jer šalje snažnu poruku protiv drogiranja. Mislim da bi svatko trebao pročitati ovu knjigu kako bi bolje razumio ozbiljne posljedice drogiranja i važnost podrške najbližih.

Lorena Lulić, 1. a, Prirodoslovna škola Vladimira Preloga

# data[].attributes.body
Ova je knjiga za sve koji vjeruju u istinsku ljubav.
Radnja započinje kada se mali Rune, dječak plave kose i plavih očiju, sa svojom obitelji seli iz Norveške u SAD. Tamo upoznaje malu Poppy, koja mu je i susjeda. Oni odmah postaju prijatelji, a ni ne znaju koliko će jedan drugome promijeniti život. Kao tinejdžerima, njihovo je prijateljstvo preraslo u ljubav, koja je postala vječno obećanje. Nažalost, ništa ne traje vječno. Rune se, zbog očeva posla, ponovno seli u Norvešku i ostavlja Poppy. Kada se opet vrati, više nije isti. Zašto je sada samo hladan stranac te hoće li tajna koju Poppy skriva utjecati na njihov završetak?

„Nisu mi trebale velike geste i bajke; normalan život s dečkom kojega sam voljela uvijek bi bio dovoljan.“

“Zašto biti jadan kada možeš biti sretan? Meni je to očit izbor.”

Iako je knjiga izašla prije skoro deset godina, postala je vrlo popularna u zadnje vrijeme. U meni je ova knjiga probudila nadu da u svijetu još ima istinske ljubavi koja nema granice. Zbilja mijenja perspektivu na život i ljubav.

Marta Huzjak, 1. a
Prirodoslovna škola Vladimira Preloga

# data[].attributes.body
Nisam ti rekla knjiga je u kojoj se priča vrti oko djevojke Hede koja je učenica elitne zagrebačke gimnazije, a započinje brutalnom svađom Hede i njezine majke.

Roman specifično napisan za tinejdžere zapravo je tužna ispovijed Hede koja prikazuje živote većine današnjih mladih koji se gube u drogi, alkoholu i noćnim izlascima. Pokušava pronaći svoj identitet koji je izgubila prilagođavajući se.

Ovu knjigu nazivaju hrvatskom inačicom „Mi djeca s kolodvora ZOO” i vjerujem da bi se mnogi mogli poistovjetiti s njome.

„Sad ću vjerojatno početi trčati prema tunelu. Na kraju svakog tunela, prema predajama onih koji su već zakoračili na onu stranu i nekim se čudom vratili, čekalo je svjetlo. Čarobno, izbavljujuće, spasonosno.”

Ocjena: ⭐️⭐️⭐️⭐️⭐️
Magdalena Blažević, 1.a
Prirodoslovna škola Vladimira Preloga

# data[].attributes.body
Nastavak djela Better than the movies govori što se zapravo dogodilo između Wesa i Liz. Naime, nakon polaska na UCLA-u, njihova se veza činila savršenom, ali, nedugo nakon početka godine, Wesa pogađa tragedija, prisiljavajući ga da se vrati kući u Nebrasku, što dovodi do prekida njihove veze. Dvije godine kasnije, Wes se vraća na kampus i postavlja jedan cilj: vratiti Liz.

Kao i u prvome dijelu, na početku svakoga poglavlja nalazi se citat iz poznatih filmova i serija, a u djelu su napisane i pjesme tako da možete slušati pjesmu dok čitate kako je Liz i Wes slušaju.

- „Ja sam samo Wes Bennett, Lib, tip koji se ne može sjetiti niti jednog dana u svom životu kad te nije volio." – Wes Bennett
- "Postojim da bih postojao uz tebe." – Wes Bennett
- "Nikad nije bilo nikog drugog za mene osim tebe." – Wes Bennett
- "Ali samo znaj da, bez obzira na to što odlučiš i što se dogodi, osjećat ću se ovako prema tebi do kraja svog života." – Liz Buxbaum

Naravno, ovo djelo predlažem svima. Ugodno je za čitanje, bez neprimjerenih dijelova, a stil pisanja jednostavan je i brz, bez previše teških riječi. Smatram da bi većina mladih, ali i odraslih, uživala u ovome djelu jer je lako razumljivo i vrlo ugodno za čitanje. Klasična romantična priča. 😊

Ocjena: ⭐⭐⭐⭐⭐
Petra Golub, 3.l

# data[].attributes.body
romanu upoznajemo djevojku Meredith (iz čije se perspektive radnja i odvija) na putu do otoka Martha’s Vineyard gdje će provesti tjedan dana s obitelji, kao što to čine svake godine. Ovoga puta na otoku će se odviti vjenčanje njezine rođakinje, što ne može propustiti.

Radnja se odvija 18 mjeseci nakon smrti Meredithine starije sestre, a da stvar bude još gora, i dečko ju je ostavio netom prije putovanja.
Meredith sada mora smoći snage da prvi put ljetuje bez sestre. Također, neizbježna je i sedmodnevna obiteljska igra „Ubojice vodenim pištoljima”, u kojoj je njezina sestra uvijek pobjeđivala. Kada formira savez sa jednim od kumova budućeg muža njene rođakinje, sve se preokrene.

Uživala sam čitajući ovaj roman na plaži, a odličan je i za zamišljanje ljeta dok sjedite u kući za vrijeme zime. Preporučila bih ga zbog autoričina stila pisanja, načina na koji je prikazala međuljudske odnose i tugovanje za voljenom osobom. Daje nam do znanja koliko je važno imati prave prijatelje, koji će uvijek biti tu za nas u našim lijepim i u onim najtežim trenucima.

“To je jedno od onih posebnih mjesta gdje imaš osjećaj da vrijeme ne postoji. Gdje će uvijek biti ljeto, gdje ću se uvijek buditi s tobom.” - Meredith

“Claire nikada nije išla nikamo bez knjige, i naučila me da činim isto.” - Meredith

Ocjena: 4.5/5

Kiara Lovrek, 1.a, PŠVP

# data[].attributes.body
Riley Sager poznat je po pisanju misterija i trilera. U ovoj knjizi radnja se vrti oko djevojke koja je zamolila svoga dečka da je odveze na drugi kraj države kako bi posjetila svoje roditelje. Međutim, on nije mogao zbog obaveza u školi.
Nije željela da je vozi netko koga ne poznaje, pa ni Josh jer je u to vrijeme njihovim malim gradom kružio serijski ubojica, kojega su ljudi znali po tome što je svakoj od svojih žrtava vadio zube.
S vremenom je shvatila da je previše očajna da bi odbila jedinu priliku koju ima da se vrati kući, ignorirajući sitne, sumnjive znakove koje je Josh davao.
Ova je knjiga potpuno napeta do samoga kraja koji bi svakoga jako iznenadio. Kad god mislite da znate tko je ubojica, u krivu ste. Čim ispustite knjigu, razmišljat ćete o njoj sve dok je ponovno podignete u ruke.

1. “Josh isn't his real name. He lied.”
2. “‘You getting car sick again?’
‘No. I’m just-’
Charlie's voice seizes up, the words clogged in her throat like a hard candy that’s been swallowed. She never told Josh she felt car sick.”
3. “Teeth.
Angela Duneavy’s tooth.
Taylor Morrison’s tooth.
Maddy’s tooth.
4. “‘I’m going to kill you.’”

Klara Kopun, 1. a
PŠVP

# data[].attributes.body
este li se ikada zapitali koliko se tajni može skrivati u malome gradu?
Što se događa kada se tajne otkriju, a prošlost se suoči sa sadašnjošću?

Ako volite trilere i dramatične zaplete, knjiga slavne američke spisateljice Karen M. McManus, „Lažljivac među nama“ za vas je.

Radnja se odvija u malome američkome gradiću Bayview u kojem jednoga dana petero učenika završi na produžnoj nastavi, ali jedan od njih nikada neće napustiti učionicu živ. Policija utvrđuje da Simonova smrt nije slučajna i, kako dani prolaze, tajne o uzrocima nesretnog slučaja počinju se polako otkrivati. Učenici se moraju nositi s posljedicama svojih postupaka, a istina koja leži ispod površine počinje izlaziti na vidjelo. „Pretpostavljam da smo sada gotovo prijatelji ili onoliko bliski koliko možete biti kada niste sto posto sigurni da vam druga osoba ne pokušava smjestiti ubojstvo.“

Preporučujem ovu knjigu jer, iako ne čitam knjige, ovaj sam roman sa zadovoljstvom pročitala od početka do kraja jer me zanimalo tko se krije iza svih laži.

Viktoria Varga, 1.a
Prirodoslovna škola Vladimira Preloga

# data[].attributes.headline
Morea Baničević: Demon školske knjižnice

# data[].attributes.subject
Morea Baničević: Demon školske knjižnice

# data[].attributes.body
Skupina šestero dvanaestogodišnjih prijatelja prati niz tragova i zagonetki koji ih vode iz nove knjižnice njihove škole u staru knjižnicu koja je izgorjela nekoliko desetljeća ranije i više ne bi ni trebala postojati.

Svaki je trag potpisan inicijalima P.S., no nije sve tako lako: neke su knjige pisane na staroslavenskome jeziku i na glagoljici; morali su unaprijed biti pripremljeni.

Lutajući starom knjižnicom, naišli su na osobu koja im je ostavljala sve zagonetke, no tada im nije dopustila izaći iz knjižnice. Hoće li pobjeći?

Ako volite dječje avanturističke knjige, preporučujem da pročitate. Sigurno će vas nasmijati i držati na rubu te vas tjerati da nastavite čitati.
Osobno obožavam likove i sigurna sam da možete pronaći sebe u barem jednom od njih.

,,Znaš, Zubo – dreknuo je Mrklja iznervirano – kad te jednom obrzofitiljim preko te glupe glavurde i namlatim te kao babu u salati… – nije ni dovršio, a ekipa je veselo uskliknula:
Babu u salati! Babu u salati! Misliš ’vola u kupusu’! – viknula je Inka, iako nikada nije shvaćala zašto bi neko tukao jadnog vola koji se gosti kupusom."

Marta Halapir, 1.a
Prirodoslovna škola Vladimira Preloga

# data[].attributes.body
Glavni je lik dječak Oskar Matzerath koji je rođen u Gdanjsku (Poljska) 1924. godine. Knjiga je pisana iz perspektive djeteta koje je za svoj treći rođendan odlučilo da ne želi više rasti te od toga dana počinje njegova priča o pogledu na svijet odraslih. Kao poklon za treći rođendan, Oskar je od majke dobio limeni bubanj, koji je postao nerazdvojni dio njegova života. Roman opisuje Gdanjsk i početak ratnih sukoba u Europi: dosta je kritičan prema tim zbivanjima jer je pisac iz poljsko-njemačke obitelji, a takve nisu prihvaćali ni Poljaci ni Nijemci. Knjiga me se dojmila jer je vrlo neobično pisana, s dječjim opaskama, a zapravo govori o velikim strahotama koje je rat donio i brutalnostima kojima su bili izloženi ljudi “krivoga” podrijetla.

„Bio nekoć bubnjar koji se zvao Oskar i uzeli su mu njegova trgovca igračkama. Bio nekoć trgovac igračkama koji se zvao Markus i uzeo je sa sobom sve igračke s tog svijeta. Bio nekoć muzičar koji se zvao Meyn I, ako nije umro, živi još i danas i opet puše predivno u trubu.”

Knjigu preporučam jer je pisana drukčijim stilom i osjeti se dječačko viđenje svijeta koje je u kontrastu s ozbiljnošću situacija koje opisuje.

OCJENA: ⭐️⭐️⭐️⭐️⭐️

Vid T., 1. a, Prirodoslovna škola Vladimira Preloga

# data[].attributes.body
The only one left vrlo je zanimljiva knjiga, nimalo dosadna i puna velikih preokreta u radnji. Glavna je tema knjige ubojstvo koje se dogodilo u kući obitelji Hope 1929. godine, a radnja je knjige u 1983. godini. Glavni je lik knjige Kit McDeere, njegovateljica Lenore Hope, jedine preživjele članice obitelji Hope, koja je optužena da je ubila svojega oca, sestru i majku, no zbog nepostojanja dokaza nije završila u zatvoru. Je li ona ubila svoju obitelj ili ne? Nakon 50 godina saznaje se istina, a odgovor ne znate do samoga kraja knjige.

„I`m sorry, I `m not the person you thought I was.“
„Oprosti, nisam osoba koja si mislio da jesam.“

Tko god pročita ovu knjigu neće požaliti jer je knjiga vrlo zanimljiva i, koliko god da pročitaš stranica, toliko je zanimljivo da odmah želiš pročitati cijelu.

Ocjena: 5/5
Vita Đurković, 1.a, Prirodoslovna škola Vladimira Preloga

# data[].attributes.headline
James Norbury: Putovanje Velikog Pande i Sićušnog Zmaja

# data[].attributes.subject
James Norbury: Putovanje Velikog Pande i Sićušnog Zmaja

# data[].attributes.body
Knjiga prati dva lika, Velikog Pandu i Sićušnog Zmaja, koji kreću na putovanje uzrokovano nezadovoljstvom Sićušnog Zmaja. Na svom putovanju susreli su se s mnogo uspona i padova, no, misleći da njihovim životima više nema spasa, ipak ugledaju svjetlo na kraju tunela. Napokon prihvate promjene te svoj novi dom i nauče cijeniti male stvari. Promjene u njihovim životima te nove avanture prikazane su na slikovit i dubokouman način.

„Na neki način um je jako sličan vrtu. Potrebni su mu tvoja njega, pažnja i trud. Prepustiš li ga samome sebi, ubrzo će zarasti u korov. A ondje gdje je previše korova, cvijeće ne može rasti.“
„Čini se da što više stvari otpuštam iz ruku“, rekao je Sićušni Zmaj, „to svijet više novih stavlja u njih.“

„Problemi nas ne bi trebali zaustavljati“ rekao je Veliki Panda. „Oni su samo način na koji nam priroda govori da bismo trebali istražiti drukčiji put.“

Preporučam li knjigu?
Da! Čitanjem ove knjige svašta se novo može naučiti te ona daje jedan potpuno nov pogled na svijet. Ona nudi duboke životne lekcije te je ispunjena mudrošću, potiče na razmišljanje i sagledavanje različitih situacija iz drugih kutova. Uistinu vjerujem da bi se svidjela svima.

Magdalena Cvetković, 1.a

# data[].attributes.body
U priči o ljubavi, preljubu, obiteljskim odnosima i društvenim normama, Tolstoj prikazuje složenost ljudskih odnosa i unutarnjih sukoba.

Radnja romana prati Anu Karenjinu, ženu visokog društva, koja na početku živi relativno mirnim životom sa suprugom Aleksejem Karenjinom i sinom Sergejem. No, brak s Karenjinom, iako siguran, nije ispunjen ljubavlju. Sve se mijenja kada Ana upozna grofa Vronskog, mladog časnika. Zaljubljuje se u njega i odlučuje napustiti muža i sina kako bi slijedila ljubav.

"Sve sretne obitelji nalik su jedna na drugu, svaka nesretna obitelj nesretna je na svoj način."

Ovaj roman ostavio je snažan dojam na mene jer prikazuje svakodnevne životne dileme. Iako mi je Anin lik bio zanimljiv, njezine odluke često sam doživljavala kao impulzivne i sebične. Njezin me kraj rastužio jer pokazuje koliko osuda društva može uništiti nečiji život.

Knjiga mi je ostavila dojam da su osjećaji, bez obzira na njihov intenzitet, često nedovoljni da bi se pobijedili stvarni problemi u životu. Za mene je ovo jedno od najboljih književnih djela koje sam pročitala u zadnje vrijeme jer, ne samo da prikazuje životne drame i unutarnje borbe likova vrlo realistično, nego nas i podsjeća na to koliko su ljudske sudbine složene i tragične kada ljubav dolazi u sukob s društvenim pravilima.

Tena Kentrić, 3.l

# data[].attributes.headline
Julia Seales: A most agreeable murder (Vrlo ugodno ubojstvo)

# data[].attributes.subject
Julia Seales: A most agreeable murder (Vrlo ugodno ubojstvo)

# data[].attributes.body
Glavna junakinja, Beatrice Steele, živi u malome mjestu Swampshire. U njemu djevojke imaju određena pravila koja trebaju poštivati, ali Beatrice je drukčija od ostalih žena u društvu: ona voli istraživati ubojstva. Tako je jedne večeri, za vrijeme najvećega bala u godini, došlo do ogromne strahote. Gost bala, Edmund Croaksworth, pao je mrtav na sredini plesnoga podija. Sada je na Beatrice, i detektivu Drakeu, da riješe to ubojstvo. Ali to nije toliko jednostavno: tijekom svoga istraživanja nailazit će na mnogo prepreka te će otkriti stvari koje nisu htjeli znati.

Beatrice Steele: "Kako ga nisi prepoznao?"
Drake: "Nosio je periku!"
Beatrice Steele: "Iste boje kao i njegova kosa!"

Predlažem li ovo djelo? Naravno! Djelo me oduševilo i uživala sam čitajući ga. Općenito mi je zanimljivo čitati i gledati misterije, ali mi je još zanimljivije što se radnja ovoga djela odvija u 19. stoljeću. Osim toga, volim čitati ljubavne romane te, iako ovdje nije romantika u središtu, možemo vidjeti te neke sitne slatke trenutke romanse različitih likova.

P.S. Na kraju samoga djela, spisateljica je izdvojila neke stvari koje se nalaze u djelu kao što su neki kolači, pravila koje su žene trebale poštovati i igra koja se igra te ih je dodatno objasnila i tako je čitateljima dala šansu da isprobaju kako je bilo živjeti u tome mjestu i ponašati se kao ljudi u djelu, ali je, također, dala čitateljima još nešto za malo smjeha.

Ocjena: ⭐⭐⭐⭐⭐

Petra Golub, 3.l

# data[].attributes.body
Roman prati djevojku Autumn koja prepričava svoj život s dečkom i prijateljima te svojim najboljim prijateljem Finnom, koji živi kuću do nje, te brzo prema njemu počinje osjećati više od prijateljstva. Knjiga je napisana u prvoj osobi i meni se svidjela jer su detalji u knjizi jako dobro opisani i, kada sam čitala knjigu, bilo mi je lagano zamisliti sve događaje. Jedina stvar koja me razočarala kod ove knjige jest kraj, ali mislim da svejedno zaslužuje pet zvjezdica.

„By looking at the board, I see him too. I see him only. And i love him. For all of my memory, I have loved him; I do not even notice it anymore. I feel what I have always felt when I look at him, and I have never before asked myself what it is exactly. I love him in a way I cannot define, as if my love were an organ within my body that I could not live without yet could not pick out o fan anatomy book.“

„Gledajući u ploču, vidim i njega. Vidim samo njega. I volim ga. Oduvijek sam ga voljela; ja to više ni ne primjećujem. Osjećam ono što sam uvijek osjećala kada ga gledam, a nikada se prije nisam zapitala što je to točno. Volim ga na način koji ne mogu definirati, kao da je moja ljubav organ unutar moga tijela bez kojega ne mogu
živjeti, ali ga ne mogu pokazati u knjizi obožavatelja anatomije.“

Preporučam ovu knjigu jer mislim da je jako lijepo napisana i da je nešto što bi svatko trebao pročitati.

Ocjena: ⭐⭐⭐⭐⭐

# data[].attributes.body
All The Bright Places roman je temeljen na osobnoj priči Jennifer Niven. Sadrži vrlo emocionalne teme kao što su samoubojstvo, depresija i traumatični događaji.

Govori o prijateljstvu djevojke Violet Markey i dječaka Theodora Fincha koji se upoznaju na vrlo neuobičajenome mjestu, na rubu mosta na kojemu je Violet stajala te razmišljala o nedavnoj smrti svoje sestre. Kratkim razgovorom Theodor je odvuče s mosta, a zatim svatko nastavlja svojim putom. Tijekom čitanja knjige, prolazimo mislima Theadora i Violet i načinima kako se suočavaju sa životnim problemima u srednjoj školi. Jako me zainteresiralo kako drukčiji karakteri vide svijet oko sebe i bilo mi je vrlo zabavno čitati o tome kako se razvija njihovo prijateljstvo. Dok sam čitala knjigu, moja perspektiva na mnogo stvari, kao što su parkovi i neka “nebitna mjesta” kroz koja često prolazim, baš se promijenila. Ta sva nebitna mjesta zapravo mogu izazvati najbolja sjećanja: ne trebamo putovati na drugi kraj svijeta da bismo vidjeli najljepše lokacije jer, kada smo s osobom koju volimo i obožavamo, sva se mjesta čine najljepšima i svi su događaji prekrasni. Preporučam ovu knjigu svim čitateljima koji vole romantiku, knjige zbog kojih se pošteno isplaču i knjige koje ne mogu ispustiti iz ruku kada ih počnu čitati jer je ova knjiga sve to zajedno: ima tužne, vesele, šaljive, ozbiljne i napete situacije koje se mogu svakome dogoditi, a ovom knjigom, s Violet i Theodorom, možemo naučiti kako se s njima snaći.

,,Zamišljam Violet kod kuće, s druge strane računala, savršenih kutova njezinih savršenih usana izvijenih nagore, kako se smiješi u zaslon, usprkos svemu, bez obzira na sve. Violet se smiješi. Ne skidajući pogled sa računala, dohvatim gitaru i počnem smišljati riječi. Još sam tu i na tome sam jako zahvalan, jer da nije tako, sve bih ovo propustio. Ponekad je dobro biti budan. -Danas, dakle, nije taj dan - pjevam.-Jer ona mi se nasmiješila."

Mai Muslić, 1.a

# data[].attributes.headline
Jennifer Lynn Barnes: The inheritance games

# data[].attributes.subject
Jennifer Lynn Barnes: The inheritance games

# data[].attributes.body
Roman je ovo u kojemu siromašna djevojka Avery Grambs iz nepoznatoga razloga nasljeđuje nekoliko milijardi dolara od čovjeka kojega zapravo ne poznaje, Tobiasa Hawthornea. Njegova je obitelj u šoku nakon čitanja oporuke koja im ostavlja svega nekoliko stotina tisuća dolara od više od 40 milijardi. Četvorica unuka, Nash, Grayson, Jameson i Alexander, kao i cijela Hawthorne obitelj, pokušavaju otkriti tko je zapravo Avery i kakve je veze imala s njihovim djedom. Iznenađujuće, jedan od uvjeta da Avery dobije nasljedstvo jest da mora živjeti u kući u kojoj trenutno živi cijela Hawthorne obitelj godinu dana. Unuci i Avery s oporukom dobivaju i zbunjujuća pisma čija značenja saznajemo tijekom čitanja, kao što saznajemo i koliko je samo gospodin Hawthorne volio zagonetke te tradicije koje je imao sa svojim unucima vezane upravo za zagonetke.

Ovu bih knjigu preporučila jer sam uživala tijekom čitanja. Zagonetke su bile zanimljive i nepredvidive, a završetak dirljiv i neočekivan.

"Sve je igra, Avery Grambs. Jedina stvar o kojoj možemo odlučiti u ovome životu jest hoćemo li igrati na pobjedu." - Jameson Hawtorne

Ocjena: ⭐️⭐️⭐️⭐️⭐️

Ema Jakuš, 1.a

# data[].attributes.body
Ova je knjiga treća knjiga iz serijala knjiga Jennifer Saint. Njezine su knjige posebne po tome što je svaka knjiga složena od više legendi iz grčke mitologije. Također, svaka knjiga nosi ime neke značajne žene iz grčke mitologije, npr. Arijadna, Elektra, Atalanta i Hera.

Brojnim legendama prepričava Atalantinu priču, priču o kćeri koju je njezin otac, grčki kralj, ostavio na planini da umre nakon što je shvatio da nije dobio sina. Unatoč situaciji, Atalanta preživljava. Odgajaju je medvjedica, nimfe i božica Artemida u čijoj je šumi Atalanta ostavljena. Artemida uči Atalantu streličarstvo i borilačke vještine kako bi se mogla braniti od okrutnoga svijeta. Tim novim vještinama Atalanta želi dokazati svoju moć i vrijednost cijeloj Grčkoj, a pogotovo svom ocu. Zato bježi iz Artemidine šume s bandom argonauta i pokušava zapisati svoje ime u svijetu muških heroja.

Meni se ova knjiga svidjela zato što volim grčku mitologiju, ali je ne volim samo suhoparno čitati. U ovoj knjizi mitologija je prepričana pričom glavnoga lika, što pomaže udahnuti život u legende. Ovaj format starim legendama daje osjećaj autentičnosti i stvarnosti. Ova knjiga savršen je primjer intertekstualnosti jer su sve legende već poznate, stare priče koje ovim serijalom knjiga dobivaju novo izdanje. Zato bih ovu knjigu preporučila svim obožavateljima grčke mitologije.

„Nepojmljivo mi je kako bi itko mogao odabrati drukčiji dom od ovog, drugog zaštitnika nego Artemidu.“

„Već sam se prije suočila s režećim lavovima i gladnim vukovima, ali nikad prije nisam vidjela zvijer kao što je muškarac.“

Ocjena: 4/5

Knjizi dajem ocjenu četiri od pet, zato što je radnja u nekim dijelovima knjige bila predvidljiva i nedostajao je dramatični preokret koji bi mogao dodatno zaintrigirati čitatelja.

Jana Bulj Husar, 3.l

# data[].attributes.body
U malome gradu Little Kilton ubijena su dvojica tinejdžera, a optužen je Sal koji je jedan od ubijenih. Djevojka Pip želi dokazati njegovu nevinost. Ova će vas knjiga dovesti do razmišljanja, smijeha, suza, ljutnje i neočekivanih događaja. Kada počnete čitati, nećete moći stati od tolikoga uzbuđenja i znatiželje.

“Pip je iza podija uhvatila Ravija za ruku, klizeći svojim prstima između njegovih. Njihove isprepletene šake postale su jedno novo živo biće, jastučići njezinih prstiju savršeno su pristajali u udubljenja zglobova njegovih šaka kao da su baš tako narasli da bi pristajali jedno uz drugo…”

Da, preporučujem ovu knjigu jer sam toliko puta bila na prstima, napeta i uzbuđena da saznam što se dogodilo sljedeće da sam sigurna da će se i drugima svidjeti.

Ocjena: ⭐⭐⭐⭐⭐
Helena Tumurad, 1.a
Prirodoslovna škola Vladimira Preloga

# data[].attributes.headline
Richard Osman: Klub istražitelja ubojstva četvrtkom

# data[].attributes.subject
Richard Osman: Klub istražitelja ubojstva četvrtkom

# data[].attributes.body
Voliš li čitati zabavne, ali u isto vrijeme i kriminalističke knjige s napetom radnjom? Onda je prava knjiga za tebe serijal slavnoga britanskog pisca Richarda Osmana, Klub istražitelja ubojstva četvrtkom.

Radnja se odvija u malome britanskom umirovljeničkom naselju Cooper Chase. Naizgled mirno umirovljeničko naselje, ali u njemu se zbiva velika priča. Klub istražitelja ubojstva četvrtkom osnovali su četvero vrlo različitih prijatelja, a oni su: Elizabeth, Joyce, Ron i Ibrahim. Iako su na pragu osamdesetih, još uvijek se vole zabavljati rješavanjem neriješenih slučajeva koje im je Elizabeth donosila, sve do jednoga dana kada se dogodilo ubojstvo u njihovu naselju. Ubijen je Tony Curran, poznat po tome što je bio vlasnik 25 % posjeda u naselju i nije imao baš čistu prošlost s drogama. Na slučaju su glavni inspektor Chris i njegova pomoćnica, redarstvenica Donna. Uz pomoć ,,staraca'' iz Kluba istražitelja ubojstva, rješavaju slučaj sve dok se ne dogodi još jedno ubojstvo, ali ovaj put glavnog osumnjičenika Iana Venthama koji je Tonyjeve smrti zaradio čak 12.5 milijuna. Djelo je napisano u humorističnom stilu, a radnja je isprepletena s dobro opisanom karakterizacijom lika. Knjiga se dijeli na dva dijela: 1. Upoznaj nove ljude i iskušaj nove stvari i 2. Svatko ima svoju priču. Serijal ima četiri knjige, a ova je tek prvi dio ove zanimljive kriminalističke avanture.

,,Ubiti je lako. Obično je najteže sakriti truplo. No, ja sam imao sreće da nabasam na pravo mjesto. Vraćam se s vremena na vrijeme samo da provjerim je li još uvijek sve na sigurnom. Katkad zapalim cigaretu, premda znam da ne bih smio, ali to mi je jedini porok''.

Ova knjiga ima mnogo preporuka, što također uključuje i moju. Iako je izašla u 2020. godini, serijal je postigao veliku popularnost. Toplo preporučujem svim ljubiteljima kriminalističkih romana.

Maja Saračević, 1.a
Prirodoslovna škola Vladimira Preloga

# data[].attributes.body
Richard Osman, već slavni pisac krimića poznat po Klubu istražitelja ubojstava četvrtkom, vratio se s novim serijalom knjiga s potpuno novim likovima i zapletima: prvu knjigu u nizu nazvao je jednostavno – Rješavamo ubojstva.

Knjiga se usredotočuje na tri glavna lika: Amy Wheeler, osobnu tjelohraniteljicu čvrstog stava i „još čvršćih“ misli, Stevea Wheelera, Amynog svekra i bivšeg policajca, te Rosie D'antonio, slavnu spisateljicu krimića nepoznate dobi i avanturističkoga duha.

Sve započinje na izoliranome otoku u Južnoj Karolini kamo je Amy doveo posao: mora štititi Rosie D'antonio od nevolje u koju se uvalila. Steve je umirovljeni policajac koji uživa u rutini života u svojemu gradiću u Engleskoj. Pojava mrtvog tijela i torbe s hrpom novaca ne-toliko-slavnog influencera započne niz incidenata koji dovodi do suradnje naših glavnih likova. Knjiga je, kao i ostale knjige Richarda Osmana, napisana u duhovitom tonu te se nikada ne shvaća previše ozbiljno. Svako poglavlje napisano je u trećem licu, osim ponekih kratkih poglavlja iz prvoga lica - samoga ubojice - koji se predstavlja kao François Loubet. U knjizi se pojavljuju razni zapleti i novi likovi koji su upleteni u ubojstvo – neki to možda ni ne znajući. Samo zapamtite: zločinci u ovome krimiću ZBILJA vole novac!

Jednostavno morate pročitati ovu knjigu ako volite barem jedno od navedenoga: Richarda Osmana, smiješne i pomalo (pre)čudne interakcije među likovima ili općenito zabavne likove. A možda će vam se knjiga svidjeti i jer zbilja ne volite influencere. Vjerujte mi, možete pobrojati smrti na jednoj ruci – nije mnogo, ali ne umre svaki dan toliko influencera…

Dora Stamenković, 1.a

Prirodoslovna škola Vladimira Preloga

# data[].attributes.body
Je li veće zadovoljstvo imati majku kakvu trebaš ili majku kakvu želiš?
O takvoj tematici piše Celeste Ng u svojoj knjizi Mali požari posvuda. Majka i kći, Mia i Pearl, godinu dana nakon što im je kuća izgorjela do temelja, sele se u naizgled savršen gradić Shaker Heights. Savršeni odnosi stanovnika, savršene okućnice, kuće, samo su neke od karakteristika toga grada. Dolazak majke i kćeri izazvati će veliku pozornost susjedstva. Taj gradić je jedan od 40 gradića u kojima su one živjele. U svakom su živjele tek toliko da Mia završi svoj fotografski projekt. Pearl ne razumije taj način života, ali voli svoju majku i pomirena je s njezinim odabirima. Pearl u međuvremenu upozna Moodyja i njegovu obitelj, suprotnosti nje i njezine majke. Pearl se zaljubljuje u njihov način života, znaju gdje pripadaju, znaju koje će uloge igrati, koje će odluke donijeti. I tako cijela obitelj, osim Izzy, koja je buntovnica, nemirna mlada djevojka koja postavlja pitanja za koja svi misle da je odgovor već poznat. Životi tih različitih obitelji postaju sve isprepleteniji, no to će sve dovesti do iskra pa tako i do požara.

Po ovoj je knjizi nastala i serija, i to s razlogom. Ne samo da ima modernu radnju, već način na koji je spisateljica priča u nama uzdiže to nekakvo iščekivanje i napetost. Tako se s lakoćom čita, no navede te na razmišljanje o možda naizgled tako jednostavnoj temi kao što je majčinstvo. Trenutno je to jedna od popularnijih modernih knjiga.

"Dijete roditelju nije samo osoba:
kad si roditelji, tvoje dijete je mjesto,
svojevrsna Narnia,
beskrajno, vječno mjesto
na kojem istodobno postoje
sadašnjost koju živiš, prošlost koje se sjećaš
i budućnost za kojom čezneš."

Toplo preporučujem ovu knjigu svakome tko voli čitati, a čak i onima koji to manje vole. Osoba sam koja ne čita previše, ali ova knjiga i bilo koja knjiga Celeste Ng laka je za čitanje i jako zanimljiva.

Dora Krković, 2. l, PŠVP

# data[].attributes.body
Ponoćni klub Christophera Pikea bavi se smrću dok se skupina terminalno bolesne djece sastaje u ponoć kako bi pričala priče. Hospicij Rotterham nije mjesto gdje djeca idu liječiti se, već umrijeti,, a petero prijatelja uz podršku simpatičnoga doktora Whitea organiziraju klub u kojem prepričavaju priče s temama smrti, izdaje i tuge, ali, unatoč temama, ostaju nasmijani i povezani. Nakon posebne priče dogovore se da, kada netko od njih umre, mora ostaviti znak iz zagrobnoga života, a kada za to dođe prilika, priča se zapetlja.

Glavni lik Illonka počinje kao optimist i vjeruje da alternativnim lijekovima može pobijediti dijagnozu, no tijekom djela njezino je mišljenje sve više u skladu s ostalima i počinje prihvaćati svoju sudbinu.
Fokus je Ponoćnog kluba na likovima i njihovim odnosima, što je odlično jer su svi glavni likovi jako zanimljivi i kompleksni. Događa im se mnogo stvari koje bi se događale normalnoj djeci, zbog čega se lako povezati s njima, ali cijelo vrijeme teško je izbjeći uvijek prisutne mračnije teme i ne prođe mnogo od trenutka kada uživaš u zgodama glavnih likova do trenutka kada te podsjete na svoju brzo prilazeću
sudbinu.

„Hrabrost nije odsustvo straha, već sposobnost da se s njim izravno suočimo i nadvladamo ga.“

OCJENA:⭐️⭐️⭐️⭐️⭐️

Jerko Alfier, 2. l, Prirodoslovna škola Vladimira Preloga

# data[].attributes.headline
Robert T. Kiyosaki: Bogati otac, siromašni otac

# data[].attributes.subject
Robert T. Kiyosaki: Bogati otac, siromašni otac

# data[].attributes.body
Bogati otac, siromašni otac autobiografska je priča Roberta T. Kiyosakija o odrastanju s dvama različitim tipovima očinskih figura i njihovu utjecaju na njega. Cilj je ove knjige, prvenstveno mladim čitateljima, pomoći razviti financijsku pismenost, naučiti ih kako pravilno investirati novac u same sebe i objasniti im razliku između rada za novac i iskorištavanja novca da on radi za nas.

Kiyosaki započinje djelo uspoređujući dvojicu očeva – svoga siromašnog biološkog oca i bogatog oca njegova najboljeg prijatelja Mikea. Prvi je otac bio vrhunski obrazovan – imao je doktorat. Drugi otac nije završio ni osnovnu školu.
Bez obzira na njihovo školovanje, zajedničko obilježje očevima bilo je to što su imali uspješne karijere i cijeli su život vrijedno radili. Ipak, imali su drukčiji pogled na novac. Glavni cilj njegova biološkog oca bio je da Robert postigne dobre rezultate u školi kako bi našao dobro plaćen posao. Zato, kad ga je mladi Robert pitao kako da se obogati, nije znao točan odgovor jer nije znao kako stvarati novac. S druge strane, bogati otac njegova prijatelja znao je odgovor na to pitanje te mu je odao sve tajne bogatih koje nam je Kiyosaki objasnio u ovom djelu.

„Zabrinut sam zbog svih ljudi koji se toliko usredotočuju na novac, a ne na svoje najveće bogatstvo, a to je njihovo obrazovanje.“

Preporučujem li je za čitanje?
Odlična knjiga za mlađe generacije. Svi koji su zainteresirani za bolje upravljanje osobnim financijama trebali bi pročitati ovu knjigu.

Imamo li je u knjižnici?
Da!

Ocjena: ⭐️⭐️⭐️⭐️⭐️

Napisao: Filip Laketa, 3.a, Gimnazija Lucijana Vranjanina
Mentorica: Terezija Pavić-Pezer, prof.

# data[].attributes.body
Ovo je knjiga o mladoj djevojci Kyi Clark. Bila je siromašna djevojčica koja je živjela s roditeljima te četvero braće i sestara. Njezin otac bio je alkoholičar zbog kojega su, prvo njezina majka, a potom i ostali članovi obitelji, pobjegli od kuće. U knjizi su prikazani Kyin život u gradiću Barkly Cove te njezino odrastanje bez obitelji. Zbog njezina izgleda i lokacije na kojoj živi, Kya je dobila

nadimak „djevojčica iz močvare”.

Djelo mi se izrazito svidjelo, pogotovo kasniji dijelovi knjige kada je Kya već odrasla.

Delia Owens odlično je prikazala Kyine emocije i opisala njezino odrastanje do u najsitnije detalje.

Svima preporučam da pročitaju ovu knjigu jer smatram da je u potpunosti

odlična te vjerujem kako uistinu vrijedi pročitati ovakvu knjigu (ili barem pogledati film).

„Nasmijala se za njegovo dobro, nešto što nikada nije učinila. Dala još jedan dio sebe samo

da bi imala nekoga drugog.”

⭐⭐⭐⭐⭐

I.P., PŠVP, 2. razred

# data[].attributes.body
„Straža“ je napet i uznemirujuć roman koji prenosi poznatu Sofoklovu tragediju „Antigona“ u današnji ratni Afganistan. Roman daje zadivljujući pogled na stvarnost ovoga modernog sukoba i snažan je izraz uzaludnosti rata.

Radnja se odvija u afganistanskoj provinciji Kandahar, a muški su likovi američki vojnici koji pokušavaju odraditi svoj posao i prilagoditi se novoj okolini dok im nedostaju oni koje su ostavili u svojoj zemlji. Nakon teške borbe, jedne večeri bivaju suočeni s teškim zadatkom. Nizam, Paštunka s invaliditetom, dolazi u kolicima i traži od njih dopuštenje da pokopa svoga brata Yusufa koji je poginuo u napadu na njihovu vojnu bazu. Vojnici na nju reagiraju ljubaznošću i sažaljenjem, preispitujući istodobno istinitost njezinih riječi.

Radnja se stalno vraća na trenutak kada su vojnici prvi put vidjeli Nizam, ispreplićući njezinu i njihovu priču. Svaki vojnik, prevoditelj i bolničar imaju svoje poglavlje, a mnogi likovi lutaju između snova i jave te ih budi i najmanji zvuk. Čitajući knjigu, osjećate se jednako dezorijentirani kao i sami likovi, osjetljivi na ono što misle i osjećaju dok gledaju u sebe i prosuđuju svoju lojalnost i dužnost prema vojsci naspram svoje simpatije prema Nizam. Ovaj roman nudi nova čitanja Sofoklove tragedije i čini ono što prethodne verzije Antigone nikada nisu: likove duboko plemenitima, potičući čitatelja da suosjeća sa svakim od njih.

Ali znam razlikovati dobro od zla, znam da se živi po pravilima, a netko je prekršio pravila i ružno nas povrijedio i ja bih se osjećao promašenim ako ne dam svoj doprinos.

Preporučam li je za čitanje?
Da. Vjerujem da će se ova knjiga mnogima svidjeti, posebno onima koje zanimaju druge kulture, vjere te način života vojnika i naroda u ratnim državama poput Afganistana.

Imamo li je u knjižnici?
Imamo je u knjižnici te je svima dostupna.

Ocjena: ⭐️⭐️⭐️⭐️

Napisala: L.B.J., 3.a, Gimnazija Lucijana Vranjanina

# data[].attributes.body
Roman „Ljubavna oklada“ govori o romantičnoj priči Hallie i Jacka. Hallie, nakon što se jedno jutro iskrala iz sobe nekog muškarca, odlučila je okrenuti novu stranicu u svojem životu, kupila je novi apartman, promijenila frizuru te se odlučila prijaviti na dating aplikaciju, no prva osoba koju je tamo vidjela bio je Jack, lik iz čije sobe je pobjegla. Počeli su razgovarati i družiti se, ali ne u romantičnome smislu. Oboje su smatrali da su samo dobri prijatelji te da se ne sviđaju jedan drugome. Jedne su se večeri međusobno „natjecali“ te su postavili okladu: tko prvi nađe „ljubav svoga života“, može uzeti nešto od drugoga. Kako su tada postali veoma bliski, dogovarali su se da idu na spojeve s ljudima na istu lokaciju te da, ako im spoj ne ide onako kako su htjeli, zajedno odu po takose. Vrijeme je prolazilo, a tako se i bližilo vjenčanje Hallieve sestre. Hallie nije imala koga povesti, a živciralo ju je to što će njezin bivši biti tamo. Htjela ga je učiniti ljubomornim. Zbog toga se Jack ponudio da ode na vjenčanje kao njezina pratnja. E, to je vjenčanje promijenilo sve.

Ovo se djelo svidjelo ne samo meni, nego i ljudima širom interneta. Djelo je postalo popularno, ne samo zbog zanimljive priče, već i zbog drugih popularnih djela ove spisateljice. Naime, ovo je zapravo nastavak romana „Gospodin krivi broj“ koji govori o ljubavnoj priči Jackove sestre.

Ovdje se nalaze neki romantični citati koje većina ljudi žele da njima netko kaže ♥️:

„To nije mogao biti nitko osim tebe.“ – Jack

„Opčarala si mi tijelo i dušu, i volim te tri puta.“ – Jack

„Želim vječnost provesti sa svojim najdražim čovjekom.“ – Hallie

Ovaj je roman za sve one koji vole romantiku u svojem životu, ali je ne žele iskusiti. Ovo je djelo ugodno za čitanje, lako i brzo čitljivo, odnosno nema puno riječi koje nama, djeci, nisu poznate te smatram da bi većina mladih, pa čak i odraslih, uživala čitajući ovo djelo. Ja sam uživala dok sam čitala i nadam se da ćete i vi.

Petra Golub, 2. l, PŠVP

# data[].attributes.body
Penelopa, mlada junakinja čiju priču malo tko zna. Osuđena na udaju za princa Odiseja, odlazi na Itaku gdje provodi svoj život kao kraljica, ali nije sve tako bajno kako se čini. S 12 sluškinja, mudra i odana Penelopa poigrava se udvaračima i produžuje vrijeme Odiseju da joj se vrati i preuzme natrag svoje kraljevstvo. Penelopa vodi kraljevstvo puno tajni, laži i prevara, što dovodi do nepravde prema sluškinjama čiju pravu priču zna samo Penelopeja. Ona je zanemarena strana Trojanskoga rata koja je jednako važna kako bi se slika upotpunila, a Margaret Atwood nam na snažan način Penelopinim očima prikazuje svijet u kojem sluškinje ne dočekaju pravedan kraj. Ova priča je savršena za one koji žele znati sve strane trojanskoga novčića, za one koji žele znati što se zapravo priča u svijetu mrtvih.

„Moj je prošli život imao mnogo teškoća, ali tko kaže da sljedeći neće biti gori? Čak i sa svojim ograničenim pristupom vidim da je svijet jednako opasan kao i u moje vrijeme, samo što bijeda i patnja vladaju u mnogo većim razmjerima. Što se tiče ljudske prirode, ona je jednako vulgarna.”

„Rečeno nam je da nemamo majku. Rečeno nam je da nemamo oca. Rečeno nam je da smo lijene. Rečeno nam je da smo prljave. I bile smo prljave. Prljavština je bila naša briga, prljavština je je bila naš posao, prljavština je bila naša stručnost, prljavština je bila naša krivnja.”

Djelo mi se jako svidjelo. Margaret je predivno i snažno prikazala Penelopu i sluškinje te njihovu sudbinu, koliko je svijet nepravedan prema ljudima nižeg staleža, a ništa se nije promijenilo ni sada. Žalosno je gledati takav svijet: nakon toliko godina čovjek bi pomislio da će se nešto promijeniti, poboljšati, da će ljudi razumjeti više, ali neće. Istina, žene imaju više prava sada nego što su imale prije, ali i dalje je taj otrovan korijen ljudskog poretka ostao isti. Svijet u kojem još uvijek vladaju muškarci, svijet u kojem imamo nadređene koje moramo slušati. Ovo djelo je dobar uzor za mlade, da vide da treba gledati širu sliku svake priče, da treba gledati i razmišljati izvan kutije, da treba gledati istinu.

Napisala: Ena Topolko, 4.k

# data[].attributes.body
Roman Crvena voda kriminalistički je roman u čijem središtu zbivanja nije inspektor koji traga za nestalom osobom i na kraju uhvati krivca, već obitelj te nestale osobe, ali i svi oni na koje je nestanak osobno utjecao.

Radnja romana vodi nas u Misto, gradić nedaleko od Splita. Misto je sigurno, maleno mjesto, premaleno za zločin, pa kada se jedan dogodi, njegova magnituda potresa sve bez iznimke, a osobito one koji su najbliži središtu.

U drugim obiteljima postoje rođendani, postoje imendani, godišnjice braka. U njihovoj uza sve to postoji i taj dan. Tako su ga Jakov i ona zvali: Onaj dan, Taj dan. Dvadeset i treći rujna, dan kad je Silva nestala. (…) Onaj Dan, Silvin dan, dan oko kojeg se vrti njihov obiteljski život, kao oko svetka, slave, izopačene inverzije rođendana.

Ova knjiga nije samo napeti krimić koji nećete ispuštati iz ruku dok ne saznate počinitelja. Ovdje su u središtu ljudi i njihovi „obični“ životi u koje se umigoljio zločin i nastavio rovati kroz njih. Silvin lik prati sve poput kakvog fantoma ne popuštajući stisak nad njihovim životima, uvijek prisutan u vidu nesreće koja ih razdire. Knjiga zadire u nešto duboko osobno, opisuje kako se prvenstveno obitelj, ali i drugi uključeni u slučaj, nose s onim što ostane za nestalom osobom. Zadiremo u sve neugodnosti, u svu bol, nemoć. Proživljavamo ih s njima i zajedno tražimo Silvu, dok se svijet oko likova mijenja. I dok se izmjenjuju političke prilike, sviće novo doba, bol i dalje ostaje, a potraga nikad ne prestaje. Potraga postaje život.

Knjigu preporučujem za čitanje jer je izvrsno napisana i zanimljiva, a likovi su odlično okarakterizirani. Knjigu imamo u školskoj knjižnici pa je svi učenici mogu lako posuditi.

Ocjena: ⭐️⭐️⭐️⭐️⭐️

E. B., 3.a, Gimnazija Lucijana Vranjanina
Mentorica: Terezija Pavić-Pezer, prof.

# data[].attributes.headline
Taylor Jenkins Reid: Sedam muževa Evelyn Hugo

# data[].attributes.subject
Taylor Jenkins Reid: Sedam muževa Evelyn Hugo

# data[].attributes.body
Sedam muževa Evelyn Hugo roman je koji govori o životu hollywoodske zvijezde Evelyn Hugo i o njezinih sedam muževa. Glavna je tema knjige Evelynin život te kako je ona postigla slavu i bogatstvo, ali i kakav su utjecaj njezine odluke imale na živote drugih ljudi.

Glavni lik romana, slavna glumica Evelyn Hugo, objavila je u svojoj 79 godini vijest će da dvanaest svojih haljina prodati na aukciji te će prikupljeni novac donirati za istraživanje karcinoma dojke. Evelyn je izabrala novinarku Monique Grant da napiše članak o aukciji njezinih haljina, ali ubrzo Monique saznaje da ju je Evelyn odabrala kako bi napisala njezinu biografiju. Monique je prihvatila ponudu, iako joj bilo čudno što je Evelyn izabrala nju pored ostalih, puno poznatijih novinara.

U sljedećim poglavljima Evelyn prepričava svoj život od trenutka kada se prvi put udala i došla u Hollywood. Ispričala je istinu skrivenu iza svih njezinih brakova i skandala za koju javnost nije znala. Čitatelji su saznali za sve njezine žrtve i zlostavljanje koje je morala podnijeti kako bi došla do željene slave, ali su upoznali i prijatelje koje je stekla te zabranjenu ljubav za kojom je patila.

Na kraju knjige otkrivamo zašto je Evelyn odabrala Monique za pisanje svoje biografije, kao i tragični događaj kojim je Evelyn utjecala na Moniquein život.

„Evelyn Hugo samo želi otići kući. Vrijeme je da se vrati svojoj kćeri, i ljubavnici, i najboljem prijatelju, i njezinoj majci.“

Preporučam li je za čitanje?

Da! Svakome bih preporučila da pročita ovu knjigu. Život Evelyn Hugo toliko je zanimljiv i uzbudljiv roman da nećete moći ispustiti knjigu iz ruku dok je ne pročitate.

Imamo li je u knjižnici?

Ne, ali može se posuditi u gradskoj knjižnici ili kupiti u gotovo svakoj knjižari.

Ocjena: ⭐️⭐️⭐️⭐️⭐️

Napisala:  Eva Žagrić, 3.a, Gimnazija Lucijana Vranjanina
Mentorica: Terezija Pavić-Pezer, prof.

# data[].attributes.body
Moja autobiografija knjiga je sir Alexa Fergusona, čuvenog trenera Manchester Uniteda. U knjizi ćete upoznati ovog trenera iz potpuno drugog kuta, njegovo shvaćanje nogometa i taktike te ćete doživjeti njegove emocije.
Čitajući knjigu, upoznajemo Fergusonov karakter koji ga je doveo do slave. Bio je poseban po tome što je svojim igračima govorio sve bez dlake na jeziku, ali je opet bio meka srca. Njegova trenerska karijera trajala je dugih 39 godina zbog njegove stalne želje za novim trofejima. Ovu sam knjigu pročitao prošlo ljeto. Odlučio sam je pročitati zato što je Ferguson jedan od najvećih trenera svih vremena. Htio sam saznati više o njegovoj nogometnoj psihologiji i filozofiji. Pročitao sam je vrlo brzo jer je svako poglavlje na svoj način zanimljivo. Zanimljivo mi je bilo što je opisao i velike igrače s kojima je radio, na primjer Davida Beckhama, Cristiana Ronalda, Rija Ferdinanda i druge.

,,Ako izgube vjeru u vaše znanje, gube i vjeru u vas.”

Preporučam li je za čitanje?
Naravno! Preporučio bih je svim ljubiteljima nogometa jer će zasigurno naučiti nešto novo. Meni se svidjela na prvi redak. Nadam se da će se svidjeti i vama. Zasigurno nećete požaliti ako je pročitate.

Imamo li je u knjižnici?
U školskoj je knjižnici nemamo.

Ocjena: ⭐️⭐️⭐️⭐️⭐️

Napisao: Borna Kahlina, 3.b, Gimnazija Lucijana Vranjanina

# data[].attributes.body
Te strasti žestoke ljubavni je i fantastičan roman temeljen na radnji Romea i Julije. Roman je prvenstveno namijenjen tinejdžerima, ali i onima koji vole komplicirane i strastvene ljubavne priče.

Roman prikazuje politiku Šangaja 1920-ih i odnose između dviju suprotstavljenih obitelji, jedna je kineska, a druga ruska. Mlada i hrabra protagonistica Juliette Cai te njezin neprijatelj Roma Montagov moraju ostaviti svoju neriješenu ljubavnu prošlost iza sebe kada ljudi u njihovom gradu počinju iznenadno umirati zbog bolesti koja se počela širiti neočekivanom brzinom. Juliette i Roma odluče potajno raditi zajedno da otkriju tko ili što stoji iza svega, a pri tome moraju ignorirati međusobne čeznutljive i nostalgične poglede koje izmjenjuju kada nitko nije u blizini.

„Astra inclinant, sed non obligant.“ – „Zvijezde nas usmjeruju, ali nas ne obvezuju.“

Preporučam li je za čitanje?

Da! Knjiga se jako brzo čita, a njezin je vokabular jako širok i kreativan, što definitivno čini knjigu još ljepšom i zanimljivijom.

Imamo li je u knjižnici?

Ne, ali može se kupiti u knjižarama, naručiti preko interneta ili čak pročitati online.

Ocjena: ✭✭✭✭✭

Napisala: Iva Čičak, 3.a, Gimnazija Lucijana Vranjanina

# data[].attributes.body
If he had been with me autorice Laure Nowlin romantični je roman koji prati djevojku Autumn od prvog razreda srednje pa sve do mature. Roman je pisan u prvome licu. Autumn prepričava svoj život s prijateljima i dečkom s kojim nije uvijek sretna, a prema svome najboljemu prijatelju, koji živi samo kuću do njezine, uskoro počinje gajiti više od prijateljskih osjećaja. Knjiga je emocionalni rollercoaster i jako mi se svidjela. Kraj je po mome mišljenju glup i ne sviđa mi se, i to je jedini razlog zašto joj nisam dala odličnu ocjenu.

"I never know what to do to make you happy, do I?
"You make me happier than any other person ever has," I say, but he still won't look at me.
"Do I?" he says. I nod.
"Every day," I whisper.

Ocjena: ⭐️⭐️⭐️⭐️

Napisala: Chiara Barbarić, 3. razred, XIII. gimnazija

# data[].attributes.headline
T. Kiyosaki: Bogati otac, siromašni otac

# data[].attributes.subject
T. Kiyosaki: Bogati otac, siromašni otac

# data[].attributes.body
Bogati otac, siromašni otac knjiga je američkog poduzetnika i autora Roberta Kiyosakija, u kojoj autor zagovara razvijanje financijske inteligencije kao vještine neophodne za izlazak iz „utrke štakora“.

Autor u knjizi opisuje kako je kao dječak imao dvojicu očeva, siromašnog i bogatog. Obojica su vrijedno radili te su obojica bili uspješni. Razlika je bila u njihovu stavu prema novcu. Njegov biološki otac bio je vrhunski obrazovan te je imao doktorat, ali je cijeli život imao financijskih problema. S druge strane, otac njegova prijatelja Mikea postao je jedan od najbogatijih ljudi na Havajima, a nije završio ni osnovnu školu. Prvi je smatrao da je ljubav prema novcu izvor sveg zla, dok bi drugi govorio da je izvor sveg zla nedostatak novca. Autor je dugi niz godina slušao savjete bogatog i siromašnog oca, što mu je omogućilo pogled iz šire perspektive. Znanje koje je stekao pretočio je u ovu knjigu objašnjavajući novčani tijek, poreze, ulaganja… te je pomogao milijunima ljudi diljem svijeta da postanu financijski slobodni.

„Najmoćnija imovina koju imamo jest naš um. Ako je dobro uvježban, može stvoriti golemo bogatstvo u trenutku.“

Preporučam li je za čitanje?

Svima koji žele biti financijski slobodni, ova će knjiga pružiti čvrst temelj za izgradnju bogatstva u budućnosti. Čitanjem ove knjige obavili ste prvi korak u ostvarivanju toga cilja.

Imamo li je u knjižnici?
Da!

Ocjena: ⭐️⭐️⭐️⭐️⭐️

Napisao: David Petar Bratim, 3.a, Gimnazija Lucijana Vranjanina

# data[].attributes.body
Umorstva u Rue Morgue kratka je priča u kojoj se rješava stravično ubojstvo majke i njezine kćeri. Priča je namijenjena svim ljubiteljima „krimića“, a cilj joj je držati čitatelje u neizvjesnosti do samoga kraja.
Jedne tihe noći u Parizu, u mirnoj, sporednoj ulici, začuje se nekoliko prodornih vrisaka. Dolazili su iz kuće madame L'Espanaye i njezine kćeri mademoiselle L'Espanaye, koje su bile vrlo samozatajne Parižanke. Brzo se ispred kuće okupila skupina susjeda zajedno s dvojicom policajaca. Kada su ušli, zatekli su stravičan prizor: kćer je u sobi ugurana u otvor dimnjaka s glavom prema dolje, a majka je pronađena u malom dvorištu iza kuće: ležala je nepomično s glavom odvojenom od tijela i vidljivim ozljedama po cijelome tijelu. Nakon što je o tom događaju pisao časopis Gazette des Tribunaux, amaterski detektiv Auguste Dupin i njegov prijatelj sami su odlučili pronaći ubojicu. Uz odobrenje perfekta policije, obišli su i pomno pretražili mjesto zločina, na kojem su pronašli detalj koji je promaknuo policiji. Kako ih je taj sitan, ali za Dupinov domišljat um dovoljan detalj doveo do počinitelja, saznajte sami u školskoj knjižnici gdje se krije ova knjiga.

„Zadovoljan sam što sam ga porazio na njegovu vlastitu području.“

Preporučam li knjigu za čitanje?
Da, knjiga je vrlo zanimljiva. Zagonetnim ubojstvom i Dupinovom inteligentnom istragom privlači čitateljevu pozornost i potiče ga na nastavak čitanja.

Ocjena: ⭐⭐⭐⭐⭐

Napisao: Tin Islamović, 3. a, Gimnazija Lucijana Vranjanina
Mentorica: Terezija Pavić-Pezer, prof.

# data[].attributes.body
Kada je prvi put bio zapažen, 2130. godine, Svemirska straža mu je samo dodijelila broj kao i svakom drugom asteroidu. Nalazio se izvan Jupiterove staze, a astronomi su zaključili da se ne giba uobičajenom putanjom za asteroid te mu zato dali ime. Nazvan je Rama. Izgradila ga je nepoznata civilizacija, a njezine će tajne pokušati otkriti brojni znanstvenici i istraživači nakon što se jedna posada uputi ususret tom neobičnom objektu. Sve to zvuči kao neka moderna knjiga suvremenog doba, ali autor ove knjige rođen je početkom prošloga stoljeća, a knjigu je objavio u sedamdesetima.

„Valjak dugačak pedesetak i širok dvadesetak kilometara, Rama je gotovo smiješno podsjećao na običan kućni bojler.“
„Barem smo odgovorili na jedno staro pitanje. Mi nismo sami. Zvijezde za nas više nikad neće biti iste.“

Preporučujem li knjigu?
Da! Ali, s oprezom. Knjiga je prepuna informacija, detalja, znanstvenih i astronomskih pojmova. Savršena knjiga za sve analitičare i obožavatelje znanstvene fantastike. A ako ste spremni na sve to, što čekate?!

ocjena: ⭐️⭐️⭐️⭐️

Dominik Bengez, 2. g, Gimnazija Lucijana Vranjanina

# data[].attributes.headline
Lucy Maude Montgomery: Anne od Zelenih zabata

# data[].attributes.subject
Lucy Maude Montgomery: Anne od Zelenih zabata

# data[].attributes.body
Anne od Zelenih zabata obiteljski je roman. Radnja započinje krajem 19. stoljeća na Otoku princa Edwarda, u malom mjestu Avonlea, kada Marilla i Matthew, postariji brat i sestra, zabunom posvoje jedanaestogodišnju Anne. Ona je živahna i pomalo svojeglava, ali dobronamjerna crvenokosa djevojčica koja i puno mašta i puno priča, što je suprotno od onog što su Marilla i Matthew željeli – posvojiti poslušnog dječaka koji će im pomoći u radu na njihovu imanju Zeleni zabati. Anne se zbog njezine naravi događaju mnoge zgode i nezgode, ali uspijeva se uvući u srca stanovnika Avonlee i čitatelja.
Ovaj je roman jedna topla, neopterećujuća priča o odrastanju i neočekivanoj promjeni koja je poboljšala nečiji život. U njoj se isprepliće više tema – ljubav, prikaz tadašnjeg života i položaj žena u vremenu kada su se muškarci više cijenili.

„ Ja činim toliko grešaka. Ali tada pomislim i na one greške koje ne radim, iako bih mogla.“
„Ali, doista, Marilla, pa može li itko jako dugo ostati tužan u tako zanimljivom svijetu?“
„Anne, nemoj potpuno odustati od svake romantike. Malo romantike dobra je stvar… ne previše, naravno… ali sačuvaj malo romantike, Anne, sačuvaj malo.“

Adaptacije romana: Anne od Zelenih zabata (1985.) i Anne with an E (2017.)

Preporučam li je za čitanje?
Da! U sadašnjem užurbanom vremenu ovaj će nas roman opustiti i nasmijati te podsjetiti na dječju nevinost i otvorenost.

Imamo li je u knjižnici?
Ne.

Ocjena: ⭐️⭐️⭐️⭐️⭐️
Napisala: Marina Lisica, 3.c, Gimnazija Lucijana Vranjanina

# data[].attributes.body
Moja igra autobiografija je jednog od najboljih veznjaka svih vremena, Luke Modrića. U knjizi upoznajemo Lukine borbe na terenu i izvan njega, kao i njegove najveće uspjehe koje je kao igrač mogao postići.

U knjizi upoznajemo Lukin karakter, emocije, teški rad i njegov pogled na nogomet. Luka je poseban po tome što je iz najgorih uvjeta, čuvajući ovce na obroncima Velebita u zadarskom zaleđu, prerastao u jednog od najboljih igrača svoje generacije. Nikada ništa nije prepustio slučaju i uvijek je davao sve od sebe. Prošao je put od Dinama do Tottenhama i na vrhuncu je stigao u „Kraljevski klub“. Ovu sam knjigu pročitao više puta jer sam sportaš, a u sportu uvijek želiš biti najbolji. Luka nije kao većina nogometaša došao iz bogate obitelji, gdje mu je sve bilo omogućeno i zato je specifičan. Imao je motiv da postane najbolji i unatoč brojnim usponima i padovima došao je do veličanstvenog uspjeha.

,,Iz iskustva znam, najbolje stvari nikad ne dolaze lako.“

Preporučam li je za čitanje?
Naravno! Ova je knjiga savršena za motiviranje mladih sportaša i ljudi koji imaju neki cilj.
Meni se jako svidjela a nadam se da će se i vama.

Ocjena:⭐️⭐️⭐️⭐️⭐️

Napisao: Fabijan Kufner, 3.b, Gimnazija Lucijana Vranjanina

Mentorica: Terezija Pavić-Pezer, prof.

# data[].attributes.body
Ova knjiga zapravo je spoj više legendi grčke mitologije u jednu zanimljivu, složenu priču. Knjiga je većinom napisana u 1. licu, kretska princeza Arijadna prepričava nam kako je pomogla atenskom princu Tezeju da porazi Minotaura te kako ju je on prevario i ostavio na pustom otoku Naksosu. Neke od poznatih legendi koje su spomenute u djelu jesu legende o Minosu, Posejdonu i Pasifaji, Dedalu i Ikaru, Tezeju i Minotauru, Arijadni i klupku vune, kralju Midi, Helileju, Perzeju i Meduzi...
Citati:
„Slan od mora i oblijepljen priljepcima, Posejdon je izronio iz oceanskih dubina u veličanstvenome kovitlavcu soli i bijesa.“
„Atena se sručila na Meduzinu kosu i okrunila je živim zmijama. Oduzela joj je ljepotu i učinila joj lice toliko strašnim da bi okamenila svakoga tko bi u nju pogledao.“

Moje mišljenje i preporuka:
Govoreći kao netko tko voli grčku povijest i mitologiju, knjiga mi je bila jako zanimljiva i osvježila mi je pamćenje o nekim od najpoznatijih legendi grčke mitologije. Nikada dosad nisam pročitala knjigu koja je obuhvatila ovoliko kraćih priča, anegdota i legendi i jako mi se sviđa kako je autorica uspjela održati tijek radnje uz puno digresija i epizoda.
Također su mi se svidjeli brojni opisi krajolika Krete i Naksosa puni vizualnih, taktilnih i olfaktivnih pjesničkih slika.

Ocjena: ⭐️⭐️⭐️⭐️
Ovoj knjizi dajem ocjenu 4 od 5, zato što mi se svidjela, ali po mojem mišljenju nedostajalo je još malo fantastičnih, neočekivanih elemenata mitologije.

Jana Bulj Husar, 2.l

# data[].attributes.body
Šest vrana prvi je dio istoimene duologije fantastične spisateljice fantastike Leigh Bardugo. Šest vrana, šest prijatelja i šest žrtava grada Ketterdama kreću na nemoguću misiju, vođeni različitim razlozima i moralnim vrijednostima, ponekad jedva i uspijevaju raditi zajedno. Iako knjiga prati šest glavnih likova, neki glavni likovi su glavniji od drugih. Vođa grupe, Kaz Brekker, Dirtyhands, Bastard of the Barrel ili Demjin ujedno je i najveća žrtva samoga grada kojim pokušava ovladati.

"Never make decisions out of fear, Jesper, only out of spite."

Ovaj sam citat izabrala jer prikazuje izvrnuti pogled na svijet, kojim Kaz svejedno uspijeva ostvariti svoje ciljeve u gradu ološa i kriminala.

Preporučujem li knjigu?
Da! Ako volite fantastiku, netipične ljubavi i napetu radnju obavezno se ugrijte u dekicu i čitajte o šest vrana ove zime!

Ocjena : ⭐⭐⭐⭐⭐

Sanja Hanić, bivša učenica :)

# data[].attributes.body
Knjiga govori o Edbinu, dječaku koji dolazi iz bogate obitelji. U školi ga zadirkuju zbog imena i izgleda, a kod kuće svakodnevno sudjeluje u svađama i sluša opomene roditelja te sestrino podrugivanje.

Budući da zapravo nema prijatelja, Edbin vodi lažan život u kojem se pravi da svaki vikend izlazi s društvom, dok zapravo hoda po klubovima i kafićima potpuno sam. U drugom razredu gimnazije u razred do njegova došla je nova učenica Ema. Nikada prije nije razmišljao o djevojkama, ali u nju se zaljubio čim ju je prvi put pogledao. Predviđate li kraj? Radije pročitajte knjigu ;)!

„Tog sam trena shvatio da se ovako na brzinu ne mogu sjetiti ikoga tko mi nije rekao da sam glup, i to me je zaprepastilo.“

Citat sam odabrala zato što ga je Ema, osoba koja mu se jedina nikada nije rugala, upitala je li mu itko ikada rekao da je glup. To ga je potaknulo na razmišljanje te je shvatio da zapravo ne zna je li mu itko ikada rekao da nije glup. U ovom citatu se izvrsno prikazuje kako je to pitanje, koje zapravo ni nije bilo upućeno njegovoj inteligenciji, imalo velik utjecaj na njega i povrijedilo ga, uglavnom zbog osobe koja ga je postavila.

Preporučam li knjigu?
Da, knjigu bih svakako preporučila. Pisana je potpuno razumljivo i korišten je jezik sličan načinu govora današnjih tinejdžera. Lako je suosjećati s glavnim likom. Sve je opisano na način koji omogućava čitatelju da zamisli radnju. Knjiga je odlična za osobe koje vole priče s pozitivnom porukom, koje će ih dirnuti i osvijestiti ih da ima nade u svakoj situaciji.

Sve oko Edbinove priče mi se svidjelo i to je najzanimljivija knjiga koju sam čitala u zadnje vrijeme. Jedino što bih voljela jest da knjiga ima još poglavlja u kojima se prikazuje kako napreduju Edbinovi odnosi s obitelji, Emom, Lojzekom i Ivekom.

Ocjena: ⭐️⭐️⭐️⭐️⭐️

Rita Vorel, 2. l, PŠVP

# data[].attributes.headline
Janet Skeslien Charles: Pariška knjižnica

# data[].attributes.subject
Janet Skeslien Charles: Pariška knjižnica

# data[].attributes.body
Roman Pariška knjižnica inspiriran je životima mladih knjižničara u Parizu tijekom Drugog svjetskog rata. Radnja se odvija kao spoj dviju paralelnih životnih priča koje su potpuno drukčije i istovremeno povezane, a svaka od njih nudi nam priliku da iz nje učimo kako biti bolji ljudi. Likovi u knjizi žrtve su vlastite sudbine, ali i nenamjerno učinjenih pogrešaka. Knjiga je vrlo zanimljiva jer nam donosi perspektivu na koju nismo naviknuli, odnosno pogled antijunakinje na situaciju u kojoj je učinila veliku pogrešku koja je, unatoč njezinu priznanju i kajanju, nepopravljiva i neoprostiva.

"Ljubav dođe i ode i opet dođe. Čuvaj pravu prijateljicu. Nemoj ju pustiti.”

“Obuzdaj ljubomoru, kako ona ne bi pruzela kontrolu nad tobom.”

Preporučujem li knjigu?

Da! Ova knjiga vrijedna je čitanja jer nam otvara u potpunosti nov pogled na svijet i ljude koji u njemu žive. Uči nas kako da situaciju promatramo iz tuđe perspektive uz puno razumijevanja i suosjećanja. Također nam ukazuje na to koliko je jak naš utjecaj na bliske nam ljude, ali i koliki je njihov utjecaj na nas, što može promijeniti neke naše stavove i oblike ponašanja jer postajemo svjesni svoje odgovornosti spram drugih.

Ocjena: ⭐️⭐️⭐️⭐️⭐️

Lara Paić, 2. d, Gimnazija Lucijana Vranjanina
Mentorica: Dijana Pintarić, prof.

# data[].attributes.body
Kada je tridesetogodišnji Dean Nicholson napustio rodnu Škotsku i svoju svakidašnju životnu rutinu kako bi biciklom proputovao svijet i pronašao smisao života, nije ni slutio da će upravo taj smisao proći u bosanskim planinama. Naime, prolazivši zabačenim putem između Bosne i Crne Gore, čuo je molećiv mijauk koji ga je nagnao da stane. Mijauk je pripadao malenoj, izgladnjeloj mačkici. Naravno, nije ju mogao ostaviti samu, stoga ju je udobno smjestio u košaru na prednjoj strani bicikla.

Mačkica je dobila ime Nala jer je po svojoj neustrašivosti i želji da otkrije svijet nalikovala lavici iz crtića Kralj lavova. U početku je plan bio ostaviti Nalu u skloništu za napuštene životinje, no kako je vrijeme prolazilo, Nala i Dean postali su nerazdvojni par te više nije bio sumnje da će se Nala pridružiti njegovom putovanju.
Susret s mačkicom duboko je promijenio autorova razmišljanja te pogled na svijet, ali i uveo ga je u potpuno novu aktivnost – pomaganje napuštenim životinjama.

Danas je on instagramska senzacija (@1bike1world), a njegovi brojni pratitelji redovito doniraju novac skloništima za životinje.

"Nije mi to smetalo. Bio sam zadovoljan što sam na cesti i krećem se od mjesta do mjesta. To je vožnja kakvu sam volio, povratak prirodi za kojim sam čeznuo – iako nisam planirao to podijeliti sa zaigranom mačkom.
Svima preporučujem ovu knjigu, posebice ako želite zanimljivo te u nekim dijelovima neizvjesno štivo koje će vas duboko dirnuti i uvjeriti da na ovom svijetu još uvijek ima dobrih ljudi."

Ocjena: ⭐️⭐️⭐️⭐️⭐️

Vedrana Landek, 2. l

# data[].attributes.body
Priča o životu Elizabeth Zott, briljantne znanstvenice koja ima nesreću biti žena u Americi 1950-ih. Nakon propale akademske karijere kao kemičarke, Zott pronalazi uspjeh na nevjerojatnom mjestu: kao voditeljica televizijske kuharske emisije. Ova televizijska emisija nije samo obična emisija, već novi način uključivanja kemije u svakodnevni život. Umjesto da koristi trivijalna imena i običan pribor za kuhanje za svoje recepte, Zott koristi kemijska imena i laboratorijsku opremu i pribor, zabavljajući i educirajući tako mnoštvo obožavatelja koje joj emisija donosi. Tijekom života, također se bori s nejednakošću žena u društvu te radom kao mlada samohrana majka 50-ih godina.

„Kao ljudi, mi smo nusproizvodi našeg odgoja, žrtve naših blijedih obrazovnih sustava i oni koji biraju svoje ponašanje. Ukratko, svođenje žena na nešto manje od muškaraca i uzdizanje muškaraca na nešto više od žena nije biološki: to je kulturno. I počinje s dvije riječi: roza i plava. Odatle sve izmiče kontroli.”

Preporučila bih ovu knjigu svima, a pogotovo srednjoškolcima. Na zabavan i smiješan način vodi nas u život jedne inteligentne, no nekonvencionalne i beskompromisne žene koja, uz nevjerojatne uspjehe u području STEM-a, vodi televizijsku emisiju i sama odgaja kćer. Mislim da je Elizabeth Zott odličan primjer osobe kakve bi svi htjeli biti kad narastu. Knjiga je odlično napisana i zato bih je preporučila svima, a pogotovo mlađim djevojkama.

Ocjena: ⭐️⭐️⭐️⭐️⭐️

Tonka Marušić, 2.l Prirodoslovne škole Vladimira Preloga

(šk. god 2023./2024.)

# data[].attributes.headline
V. E. Schwab: Nevidljivi život Addie LaRue

# data[].attributes.subject
V. E. Schwab: Nevidljivi život Addie LaRue

# data[].attributes.body
Nikad se ne moli bogovima koji se odazivaju kad padne mrak

Na što smo sve spremni kada smo očajni? Što smo spremni poduzeti kako bismo mogli gospodariti svojom sudbinom? Koliko je naš otisak u svijetu nama važan? Što smo spremni platiti za slobodu?

Radnja povijesno-fantastičnog romana V. E. Schwab, objavljenog 2020., provlači se tijekom pet stoljeća. Na početku romana upoznajemo glavnu protagonisticu, Addie, te doznajemo što je proživjela i kako je bila živa preko tristo godina. Rođena u sedamnaestom stoljeću, nije imala riječi o svojoj budućnosti. Sve što je htjela jest osloboditi se okova života te je, u trenutku očaja, prekršila jedno važno pravilo: „Nikad se ne moli bogovima koji se odazivaju kad padne mrak“, sklopivši pogodbu s vragom. Cijena toga je velika. Tako nas knjiga vodi na putovanje stoljećima na kojem Addie pokušava ostaviti svoj trag u vremenu i prostoru. Nakon tristo godina, upoznaje mladića koji ju je zapamtio…
Ovaj gorko-slatki roman nas, uz zaplete, potiče na razmišljanje o moralu i smislu života, te ujedinjuje umjetnost i prikazuje različite događaje iz europske povijesti.

Lucija Presečan, 2.L, Prirodoslovna škola Vladimira Preloga

(šk. god. 2023./2024.)

# data[].attributes.body
Margo i Quentin, susjedi i prijatelji do devete godine kada nakon traumatičnog događaja ostaju samo
susjedi. Margo je popularna, pustolovna, i voli kršiti pravila, dok je Quentin „dobro dijete“, nema previše
uzbudljiv život i nikad ne bi prekršio ni jedno pravilo. Ipak ,kada mu se Margo jedne noći pojavi na
prozoru i pozove ga na ludu pustolovinu, učinit će sve kako bi mogao provesti malo vremena s njom.
Nakon pustolovine Quentin ne može dočekati vidjeti Margo u školi, ali što će napraviti kada sazna da Margo nije tamo? Ona je nestala, ali htjela je da jr jedna osoba nađe, Quentin. Ostavila mu je tragove s pomoću kojih je on pokušava naći, ali hoće li to uspjeti?

„Ostavljala je male tragove, poput mrvica.“ - Quentin
„Trebao sam otkriti kakva je bila Margo kada nije bila prava Margo.“ – Quentin

Ovu knjigu preporučam svima koji vole zagonetne priče s preokretima radnje, ali i onima koji vole ljubavne priče. Knjiga je lako čitljiva i jednostavno se pronaći u likovima. Iako je napisana za mlađu
publiku, mislim da bi se sviđala i starijima kako bi se vratili u svoje mlađe dane. Knjiga nam pokazuje kako svatko ima drukčiji pogled na isti svijet i stvara svoje verzije istoga. Ipak, kada obratimo više pozornosti na tuđe misli i dovoljno dugo gledamo tuđu verziju, moći ćemo stvarno upoznati tu osobu. Ovo je knjiga o kojoj nećete moći prestati razmišljati danima.

Ocjena: ⭐️⭐️⭐️⭐️⭐️

Kaja Košutić, 2.l
(šk.god. 2023./2024.)

# data[].attributes.body
Tri kronologije ovoga romana prepliću se govoreći nam o uznemirujućoj povijesti „pratitelja“. Iako je u sadašnjosti smještena u mentalnoj bolnici, Elsiena kletva veže se uz vilu koju je naslijedila muževom oporukom. U oronuloj kući društvo joj prave naporna sestrična i drvene figurice koje je našla na tavanu. Roman napreduje u sve veće stanje uznemirujućeg, od trenutka kada Elsie primijeti da je oči figurica prate. Ti komadi drveta pojavljuju se na mjestima gdje nisu bili ostavljeni, a nekoliko iznenađenih lica zamjenjuju mračniji događaji.

Ono što čini ovaj roman posebnim, usprkos klišej temi uklete kuće, jest koliko živo je autorica prikazala likove. Cijenim gotički ton koji je sveprisutan u djelu, posebice što je postignut upotrebom potpuno razumljivih riječi.

„Prava kazna nije bio zatvor, već ljudi s kojima sam zapela.“

Preporučam li knjigu? Ako volite žanr supernaturalnog horora -  onda definitivno! Smatram da morate prihvatiti te ideje da biste mogli u potpunosti uživati u radnji. S druge strane, ono što je meni kao ne-fanu ostalo u sjećanju, jest kvalitetna naracija. Potičem svakoga da uzme ovu knjigu i da joj priliku!

Ocjena:

Isabella Dumić, 1.L

# data[].attributes.body
Lažljivac među nama, prvi nastavak istoimenog serijala, djelo s burnim početkom, a još burnijim krajem natjera vas da razmišljate o idealima našeg svijeta te kritičnosti i pritisku medija na mlade. Naizgled komplicirana radnja ovoga trilera prenesena je riječima modernog žargona mladih koji pojednostavljuje događaje do naše razine shvaćanja te se zbog toga tijekom knjige zapitamo jesu li riječi koje čitamo napisane na papiru ili izum naših vlastitih misli.

Tijekom čitanja ove knjige, uranjamo svoje misli u svijet četvorice naizgled nespojivih likova, Bronwyn, Addy, Nate i Coopera, koje je odjednom spojila sudbina nezamislivim događajem, smrću dječaka na produžnoj nastavi nakon koje oni postaju glavni osumnjičenici za ubojstvo. Oni se sastaju kako bi pokušali razotkriti ubojicu i tako upadaju u mnoge probleme koji im mijenjaju živote, ali i njih same.

CITATI:

,,Stvari će se pogoršati prije nego što postanu bolje.“

,,Znam kako je to govoriti laž toliko često da postane istina.“

Događaji u djelu prikazani su perspektivama različitih likova tako se da svatko može pronaći bar u jednome pogledu ili mišljenju lika te tijekom napetih situacija poistovjetiti s njihovim stavovima o životu. Iako naizgled u mnogim situacijama ,,gube tlo pod nogama“ i ne uspijevaju razriješiti svoje probleme, putovanje postaje zanimljivije za čitatelja dok odlučuje kojemu će liku uistinu vjerovati. Tako da, ako ste ikada htjeli zaboraviti na vlastite probleme, a i saznati kako ljudi prolaze i na koje se inovativne načine rješavaju svojih: preporučam vam da pročitate ovu knjigu (a pogotovo ako idete u srednju školu te vam nedostaju zanimljivosti i drame društvenog života između učenja za ispite).

Paulina Crnčević, 1.L

# data[].attributes.body
U romanu se isprepliću dvije radnje. U prvoj, starijoj radnji, jedan se dječak igra po kiši kada sretne klauna u kanalizaciji; klaun se predstavi kao Pennywise. Dječak pruži ruku klaunu te mu klaun odgrize ruku i dječak umire. Dječak je bio brat jednog od glavnih likova, Billa. Bill i “Klub luzera” zajedno pokušavaju shvatiti tko ili što ubija djecu u Derryu.
U drugoj radnji, koja se događa kada su svi odrasli, Pennywise se vratio u Derry i opet ubija djecu. Svi, osim jednog člana Kluba luzera, vraćaju se u Derry kada saznaju što se događa. Sada odrasli, Bill, Ben, Beverly, Richie, Eddie i Mike odlučuju ubiti čudovište.

„Najbolje lažemo kada lažemo sami sebi.”
„Eddie je otkrio jednu od najvećih istina. Odrasli su prava čudovišta, pomislio je."

Stephen King poznat je po svojim mnogobrojnim nagrađivanim trilerima, i ova knjiga nije iznimka. Dok sam je čitao, bilo je dijelova na kojima mi se krv zaledila. Stephen King na jedan odličan način prikazuje likove i dočarava nam njihove osobnosti. Svakako preporučujem knjigu svim ljubiteljima trilera i onima koji se žele prestrašiti.

Ocjena: ⭐️⭐️⭐️⭐️⭐️

Igor Petek, 1.l

Uređivano · 14 tj.

# data[].attributes.body
Roman Živjeti donosi nam prekrasnu, ali tešku ljubavnu priču. Govori o dvoje mladih i zaljubljenih koji prolaze razne životne probleme. S ovim ćete se likovima na jedan trenutak smijati, a već u drugom trenutku ćete ih htjeti utješiti u zagrljaju.

Na početku romana upoznajemo Alexa i Lenu. Voze se u autu, šute jer su posvađani. Sekundu poslije auto se preokreće, a njima čitav život projuri pred očima. Čuju se otkucaji srca, ali ne znamo čiji su. Već u sljedećem trenutku vraćamo se na sam početak, u elitnu londonsku četvrt gdje je živjela djevojčica čija je želja bila da postane nevidljiva i na dječaka u siromašnoj kući na livadi koji je oduvijek želio letjeti. Dvije potpune suprotnosti. Kraj romana me oduševio isto koliko me i rastužio. Nakon čitanja bila sam toliko očarana da danima nisam mogla prestati razmišljati o ovom romanu.

Preporučam li ovo djelo?

Ovaj roman preporučam mladima i onima koji vole ljubavne priče. Priča je odlično ispričana, čitatelju budi mnoga pitanja, ne samo pitanja o glavnim likovima ovoga romana već i ona životna pitanja. Nakon što pročitate ovu knjigu imat ćete drukčiji pogled na svijet.

„Mogao sam odbiti. Čitava bi mi večer, a vjerojatno i čitav život, otišli u drugom smjeru da sam odlučio odlučiti drugačije.“

„Koliko je licemjerno prešućivati, a željeti da nam nije prešućeno?“

„Bilo bi zanimljivo vidjeti kako bi svijet izgledao kada bismo svi izgovarali ono što pomislimo. Koliko bi loših brakova završilo, koliko bi se lažnih prijateljstava okončalo…“

„Najvažnije je da te činim živim.“

Ocjena: ⭐️⭐️⭐️⭐️

Napisala: Mirta Globočnik, 1.a, Gimnazija Lucijana Vranjanina

Mentorica: Ljiljana Centrih-Lovrić, prof.

# data[].attributes.body
..je fantastični, pustolovni i ljubavni roman za mlade, prva knjiga u njezinoj trilogiji Shadow and Bone, koja je inspirirana Ruskim Carstvom iz 19. stoljeća. Pratimo našu glavnu junakinju Alinu Starkov koja je vrlo mlada ostala siroče pa je postala pomoćnica jednog kartografa u kraljevoj vojsci. Njezin najbolji prijatelj iz djetinjstva, Malyen „Mal“ Oretsev, također se pridružio vojsci kao tragač. Oboje se pripremaju za svoje putovanje preko Shadow Folda ili Unsea, koje je bilo nevjerojatno mračno i na njihovom putu suprotstavili su se užasnim čudovištima volkrama. Dok prelazi the Fold, veliko jato volkra ih napada: tada Alina nesvjesno oslobađa čudne moći i tjera volkre svjetlošću. Otkriveno je da je ona prizivač sunca i sada jedina osoba koja može pokoriti the Fold.

“A nema ništa loše ni u tome da si gušter. Osim ako si rođen da budeš soko."

Preporučujem li knjigu?
Ako volite mračnu fantaziju i chosen one priče, mislim da će vam se svidjeti ova knjiga.

Moj dojam:
Dobra knjiga, kako god poprilično neoriginalna u trenutcima i ima mnogo prije viđenih dijelova radnje, ali je solidno napisana i ugodna za čitati.

Ocjena: ⭐️⭐️⭐️1/2⭐️

A.B, 1.L , PŠVP

# data[].attributes.headline
Ransom Riggs: Dom gospođice Peregrine za čudnovatu djecu

# data[].attributes.subject
Ransom Riggs: Dom gospođice Peregrine za čudnovatu djecu

# data[].attributes.body
Gle, na naslovnici je knjige jako stara, originalna slika djevojčice koja levitira. Ako te to ne mami da ovo pročitaš, onda stvarno ne znam što bi moglo. Budimo realni: puno si na mobitelu, imaš vremena na pretek pa zašto ne bi probao nešto novo?

Dobar početak: "Dom gospođice Peregrine za čudnovatu djecu".

Ali zašto duljiti?

Zamisli jedan dosadno normalan svijet i glavni lik koji se samo želi maknuti od svega, i to toliko jako da misli da će mu eksplodirati u glavi. Meni to zvuči poznato, a tebi? Ali onda se dogodi nešto naprosto neobično. Otvoriš neki prastari album, vidiš gomilu nepoznatih lica, a sada ih možeš upoznati - oni za tebe postaju pravi ljudi, a ne pusta lica bez priča koja samo vidiš i zaboraviš, kao da nikada nisu ni postojala.

Ova knjiga je sve, samo ne normalna.

Nisu to bilo kakve priče, već one od kojih se naježiš i jednostavno zamisliš na duže vrijeme. Priče koje su samo još jedna misteriozna i mračna tajna povijesti - levitirajući ljudi lakši od zraka, vješti baratatelji vatrom, ljudi koji su postali nevidljivi ili oni što dižu mrtve u život te čudovišta koja su nam bliže nego što mislimo.

"Ne želim zvučati bezobrazno", rekao sam, "Ali što ste vi?"
"Mi smo čudnovati", odgovorio je, zazvučavši pomalo začuđeno. "Nisi li i ti?"
"Ne znam. Mislim da nisam."
"Baš šteta."

Preporučam li je za čitanje?
Da! - svima koji vole crno-bijelu povijest, romansu, daleke otoke...
Jrr tu su čudnovata djeca, gomila prastarih, pronađenih fotografija i vremena koja svi hvale, a sada ih napokon možeš i proživjeti.

Imamo li je u knjižnici?
Da!

Ocjena:
meni: ⭐⭐⭐⭐⭐
a tebi možda i: ⭐⭐⭐⭐⭐⭐

Napisao: Lorenzo Vujanić, 4.s

# data[].attributes.body
Ovaj će vas roman doista potresti i otvoriti vam oči k skrivenom svijetu baleta i svemu što se skriva iza zavjesa i pozornice. Najljepša je poruka romana da ni najteže situacije neće razdvojiti dvije sestre koje pokazuju međusobnu ljubav te pokušavaju pobjeći od svoje loše sadašnjosti.

Ako bih trebao reći zašto mi se knjiga nije svidjela, onda je to zato što doista jest potresna, kao što je pisalo u samome sažetku. Jako je tmurna. Pokazala mi je da ono što mi vidimo na pozornici jest samo dobra strana baleta, dok ono iza sve te šminke, kostima i zavjesa jest ona strana koju vide sami plesači.

“Mi smo kćeri švelja i prodavača voća, ugljenarki i pralja, odjevene i našminkane da nalikujemo na nešto što nismo. Sve ove godine vježbanja, znoja i mučenja, bolnih mišića na kraju dana svode se na učenje kako varati – skakati s lakoćom koja ljubitelje kazališta navodi da zamišljaju kako smo kraljice Opere umjesto protuha s koljenima koja škripe i rebrima koja se vide, s vazda raskrvavljenim nožnim prstima. Katkad se ipak pitam je li najboljim balerinama to varanje barem malo stvarno, može li djevojka rođena kao puka sirotinja ikad postići čistu dražest u baletu.”

Preporučam li je za čitanje?

DA! – ali onima koji vole tmurne teme i skrivene tajne.

Ocjena:

⭐⭐⭐⭐1/2⭐

Napisao: Vedran Štefanac, 1.k

# data[].attributes.headline
Daniel Pennac: Od korica do korica: uvod u čitanje i tajne lektire

# data[].attributes.subject
Daniel Pennac: Od korica do korica: uvod u čitanje i tajne lektire

# data[].attributes.body
Mislim da je u Godini čitanja naprosto nezamislivo ne uzeti  u ruku ovu predivnu knjigu. Svakom je strastvenom čitatelju nepotrebno citirati poznatih 10 prava čitatelja francuskog pisca D. Pennaca jer ovo je djelo nezaobilazna lektira i biblija za sve knjigoljupce i one koji prate svijet knjige i čitanja. Morate se naprosto složiti s njim čitajući sva njegova opažanja vezana uz proces čitanja i sve transformacije nas kao osoba koje, uranjajući u svijet od korica do korica, prolazimo. Na šarmantan, duhovit i jednostavan način ovaj nas autor podsjeća na našu primarnu misiju kao jedinih pismenih bića na ovom našem prostoru. Mislim da je nepotrebno trošiti riječi o knjizi već vas sve pozivam na čitanje uz sljedeće motivirajuće citate iz knjige koji su ujedno i poziv, kako kaže Pennac, na zaboravljeni užitak čitanja:

„Opterećeni zahtjevima koji su pred nama, zaboravljamo ono najvažnije što nam knjiga tako obilno nudi, a to je užitak otkrivanja nove pustolovine, novih ljudi, situacije, običaja, zemalja i mišljenja.“

„Čitati ponovo, znači uživati u ponovnom susretu s onim što nam je drago, čemu smo se divili, a sada otkrili i nešto novo. Smisao čitanja jest u užitku, radosti druženja s nepoznatim čovjekom – piscem.“

Čitanje je intenzivno druženje s piscem, a njegove riječi poput melema liječe naše strahove, ublažuju našu tugu, otvaraju prostore naše mašte i izazivaju osjećaje kakve nam ni jedno drugo druženje ne može nadomjestiti“

„Glagol čitati ne podnosi zapovjedni način…Naravno uvijek možemo pokušati…

- U sobu i čitaj!

Ishod?

Nikakav.

Zadrijemao je nad knjigom.“

No vi svakako nemojte zadrijemati  nad ovom knjigom jer, kako kaže sam autor, vrijeme za čitanje, kao i vrijeme za ljubav, proširuje vrijeme za život.

V.B.

# data[].attributes.body
Radnja romana vodi nas u 25. stoljeće, vrlo daleku budućnost, kao da nas pisac namjerno upozorava da ima dovoljno vremena za reakciju i spas.

Fahrenheit 451 znanstveno-fantastični je distopijski roman. Objavljen je još 1953. godine.

Distopijska književnost temelji se na predstavljanju budućnosti, prikazujući čitatelju vrlo često negativnu sliku društva, politike, ekologije, sociologije ili tehnologije.

Roman je polovicom prošlog stoljeća zasigurno djelovao zastrašujuće fantastično, ali istovremeno i realno jer je ta generacija svjedočila nuklearnom ratu pa je pisac uz još svježe ratne rane pridonio distopijskom dojmu. Čitajući ga 70 godina kasnije zaključujem da budućnost putuje brže od tijeka vremena. Današnje društvo pati od cenzura i kontrola vlasti; demokracije, pravo glasa i slobode drže se na klimavim nogama.

„… A sad, hajde, ti, drugorazredno piskaralo, povuci okidač!
Montag je samo rekao: – Nikad nismo palili prave…“

Preporučam li je za čitanje?
Da! – jer promjene koje se događaju ili nam uskoro slijede zahtijevaju glas razumnog čovjeka i reakciju mlade generacije koja mora nešto promijeniti.

Imamo li je u knjižnici?
Da!
Ocjena: ⭐⭐⭐⭐⭐
Roko Mandić, 1.k

# data[].attributes.body
Moderni roman koji prati staru škvadru s kvarta koja je zajedno odrasla, a to su Dombo, Roko, Crni i Tomi. Svi od njih su u kasnim dvadesetima. Odvažili su se na zajedničko ljetovanje u nadi da će se uspjeti zabaviti na jeftinim zabava u klubovima, konzumiranjem droga i smještaju u obiteljskoj kući Crnoga. Brzo uviđaju da više nisu tako složni koliko su mislili. Njihovo prijateljstvo čini se adolescentno, svatko od njih na svoj način preispituje svoje odrasle godine.

Preporučam li je za čitanje?
Da! onima koji ne vole čitati zato što je knjiga kratka i ubrzo će Vam postati zanimljiva. Knjiga je laka za čitanje, nema nepotrebnih zavrzlama i pisana je svakodnevnim jezikom. Oprez, spominju se teme poput droge, marihuane, abortusa i nesretnih veza. Likovi koriste vulgarizme u svakodnevnom govoru.

“Napisao joj je, u dijelu koji je zvučao kao oproštaj, da je ona bila najvažnija osoba u njegovu životu, da je od nje puno naučio, da je to kako su završili strašno,ali da to nije reprezent onoga što su oni zapravo bili. Onda se uplašio da će je to ganuti toliko da će se htjeti pomiriti, pa je ponovno zahladio ton, naglašavajući da i on misli da je najbolje da se rastanu.
Na kraju je imao nekoherentnu dijatribu, ali je njome nekako bio zadovoljan; bila je fina preslika svega što je Tomi u tom trenutku mislio.”

“Prema planu puta, sutradan su trebali putovati u Petrčane kraj Zadra na Seafort, festival elektronske plesne glazbe. Taj se festival organizirao tek treću godinu, i na tržištu festivalskih franšiza na Jadranu pokušavao se profilirati kao festival klase iznad pomalo prljavih i pučkih Dimensionsa i Ultre, trebao je privlačiti zreliju publiku koja se zna drogirati bez pišanja po zakutcima i pokušaja silovanja, koja će umjesto burgera pojesti baget s lososom.”

Imamo li je u knjižnici?
Uskoro!

Ocjena: ⭐⭐⭐⭐⭐

Napisala: Bernarda Husar, 1.k

# data[].attributes.body
Ovaj moderni bestseler govori o životu i smrti, i o tome da se junaci izbliza ne čine onakvima kakve smo ih uvijek zamišljali, da svijet nije mjesto u kojem se samo želje ostvaruju, i da istinska hrabrost ne mora uvijek biti spasiti čovječanstvo. Dvoje glavnih junaka, Augustus i Hazel, nakon što im je dijagnosticiran rak, susreću se u udruzi oboljelih od raka. Tamo ih povezuje ljubav jedno prema drugom te pružaju potporu jedno drugome na putu k ozdravljenju.

Preporučujem li je za čitanje?
Preporučujem knjigu za čitanje osobito onima koji vole ljubavne priče i prevrte u radnji. S obzirom na to da se radi o temama bolesti i smrti, knjigu je teško čitati, no nakon što ste je pročitali, imat ćete puno drugačiji pogled na svijet oko sebe. To je osobito vezano i uz trenutno prisutnu pandemiju gdje se situacije bolesti i smrti svakodnevno događaju. U tim situacijama čovjek treba sačuvati prisebnost duha i cijeniti svaki dan svoga života koji mu je omogućen.

„…Ali vjerujem u pravu ljubav, znate? Ne vjerujem da svi moraju paziti da se ne razbole ili slično, ali bi svi trebali imati istinsku ljubav dok su živi i ta ljubav bi trebala trajati barem do kraja njihovog života…“

Imamo li je u knjižnici?
Da!

Ocjena: ⭐⭐⭐⭐⭐
Napisao: Ante Vukoja, 2.s

# data[].attributes.body
Ova me knjiga toliko ubila u pojam da sam htio uzeti strojnicu i izrešetat sve te svinje na farmi. Inače nisam nasilna osoba, bar mislim, nego je knjiga zbilja fascinantno opisala i prikazala komunizam. Tko god misli da su roditelji prestrogi prema njemu ili misli da je njegov život jadan, neka pročita ovu knjigu. Meni se iskreno uopće nije dala čitati knjiga niti sam neki fan knjiga, no ovu knjigu zbilja nisam mogao prestati čitati (a to mi se zbilja nikad prije nije dogodilo). Jedan i jedini razlog je jer sam je mrzio iz dna duše i fala Bogu da je kratko trajalo, knjiga se zbilja brzo pročita, jer bih nakon nekog vremena poludio.

"Sve su životinje jednake, ali su neke jednakije od drugih."

Preporučam li je za čitanje?

Preporučujem da depresivni ljudi ne čitaju ovu knjigu, a za sve ostale iz dna duše preporučujem.

Imamo li je u knjižnici?
Da!

Ocjena: ⭐⭐⭐⭐⭐

Napisao: Karlo Frketić, 1.k

# data[].attributes.body
Cura na netu tinejdžerski je ljubavni roman koji je osvojio srca mnogih svojih čitatelja. Roman će vam se sigurno svidjeti jer, iako ne volimo to priznati, svi volimo dobru ljubavnu priču.
Radnja se događa u Brightonu, gradu na jugozapadnoj obali Ujedinjenog Kraljevstva gdje 15-godišnja Penny živi sa svojom obitelji i najboljim prijateljem Elliotom. Sve je bilo dobro dok Penny nije postala žrtva srednjoškolskog ismijavanja koje je pojačalo njezinu anksioznost. Njena obitelj pošalje ju u New York, gdje je njena mama dobila posao kao planer vječanja. Tada Penny upoznaje Noaha, unuka vjenčane ugostiteljice. Odmah su se zaljubili, ali se nakon vjenčanja Penny morala vratiti kući. Ne znajući što će sve poći po zlu, vesela Penny napredovala je kao osoba. Tada je sve pošlo nizbrdo. Ako želite saznati što se dogodilo na kraju knjige te kako je Penny riješila problem, otrčite u knjižnicu jer vas tamo čeka odgovor.
Preporučam li je za čitanje?
Naravno! Preporučam knjigu čitati dok pada kiša, uz dekicu i topli kakao, dok vam se srca otapaju od slatkoće.

"Ponekad se morate suočiti sa svojim strahovima da biste shvatili da zapravo nisu stvarni."

Imamo li je u knjižnici?
Ne, ali zato se može posuditi u bilo kojoj gradskoj knjižnici.

Ocjena:
⭐⭐⭐⭐⭐

Napisala: Majda Vidaković, 1.k

# data[].attributes.body
Sofijin svijet roman je o povijesti filozofije. Nastao je iz Gaarderove želje da na pristupačan i lagan način
predstavi čitateljima razvoj filozofske misli od grčkih početaka do teorije o Big Bangu.
Knjiga je vrlo brzo nakon objavljivanja postala svjetski bestseler. Sofijin je svijet prava
književna poslastica za sve koji još uvijek traže smisao u svakodnevnici te odgovore na
vječna pitanja o postanku života i svemira.
Roman sam pročitala ovo ljeto i oduševio me. Pomogao mi je bolje shvatiti kako se pogled
na svijet tijekom povijesti mijenjao. Knjiga potiče zanimanje za filozofiju i samostalno
istraživanje velikih pitanja o svijetu i svemiru.

„U našoj metodičkoj sumnji nalazimo se trenutačno na suhom. Ne znamo čak ni mislimo li.
Možda se pokaže da mi jesmo misao, a to je nešto sasvim drugo nego osobno misliti.“
Preporučam li knjigu?
Da!
Imamo li je u knjižnici?
Da!
Ocjena: ⭐⭐⭐⭐⭐
Napisala: Nera Štrbac, 2.s

# data[].attributes.body
Radnja ove knjige vrti se oko djevojke Sophie Mercer koja otkriva da je vještica. Otac je zbog nezgode šalje u školu za vještice, vampire i vukodlake gdje se suočava sa svakakvim preprekama, lažima i šokantnim istinama. Ova knjiga meni je jedna od dražih jer se lako čita i to je knjiga koju sam pročitala više puta tijekom svoga djetinjstva. Prvi je dio fantastične trilogije (pročitala sam sva tri dijela, naravno).
Prvi sam put ovu priču pročitala kada sam imala 11 pa možete zamisliti moje oduševljenje i zainteresiranost za knjigu o čarolijama, metlama za letenje i vukodlacima.

Preporučam li je?
Da! Tinejdžerima koji ponekad žele pobjeći od stvarnosti i barem na tren živjeti u mašti.

"Svrha je Hekatine škole pružiti zaštitu i pouku djeci metamorfa,vještica i vila koja su se usudila otkriti svoje sposobnosti i time dovela u opasnost prodigijsku zajednicu u cjelini."

Imamo li je u knjižnici?
Da!

Ocjena: ⭐⭐⭐⭐⭐

Napisala: Lucija Grd, 2.s

# data[].attributes.body
Ovaj će vam roman predočiti brutalnost drugačijeg načina odrastanja. Napisan je po istinitom događaju, odrastanju Cristiane F. Svijet s kakvim ćete se susresti u knjizi prepun kr droge, kriminalnih djela, zlostavljanja, raznih vrsta ovisnosti i prostitucije. Nakon čitanja ovog romana primijetit ćete kvalitetu svojega života i shvatiti da su naši problemi, koliko god se nama činili veliki, zapravo mali.

„Bilo je trenutaka gdje sam sama sebi govorila:,, Stara imaš 13 godina, a već si bila na H.“ (H=heroin)

Izabrala sam ovaj citat jer u njemu Christiane osjeća grižnju savjest i preispituje se o svojim postupcima, što nam pokazuje da ni sama ne zna što radi i kako da prestane. Bila joj je potrebna pomoć, no, nažalost nikada je nije našla…

„Prilikom dviju kontrola, 1. i 13. travnja 1978., optužena se zatekla u predvorju kolodvora ZOO i kolodvora Kufurstendamm podzemne željeznice. U nje je pronađeno 18mg, odnosno 140,7mg heroinskog spoja."
Ovaj citat dio je optužnice protiv Christiane. Iz ovog citata vidimo kako je njezin boravak na kolodvoru imao veliki utjecaj na njen život i odluke. Jako se povezivala s ostalim ovisnicima s kolodvora i s njima krenula u mračni tunel ovisnosti.

Imamo li je u knjižnici?
Da!
Ocjena:
⭐⭐⭐⭐⭐
Napisala: Katarina Vuletić, 1.k